text:
मैथिली भाषा
मैथिली (/ˈmaɪtɪli/;[१] Maithilī [ˈməi̯tʰɪli]) भारोपेली भाषा छी जे मुख्य रूपमे भारतक उत्तरी बिहार आ नेपालक पूर्वी क्षेत्रसभमे बाजल जाइत अछि । ई प्राचीन भाषा भारोपेली भाषा परिवार अन्तर्गत आवैत अछि आ भाषाशास्त्रक हिसाबसँ बङ्गाली, आसामी, उडिया आ नेपालीसँ एकर निकट सम्बन्ध अछि । ई भाषाक अपन तिरहुता लिपि अछि मुदा हाल एकर प्रयोग न्यून देखल जाइत अछि ।[२] हाल मैथिली भाषा देवनागरीमा लिखल जाइत अछि । [३] मैथिली भाषा भारतक संविधानक आठम अनुसूची आ नेपालक संविधानक अनुसुचीमे सम्मिलित आ साहित्य परिषदद्वारा मान्यता प्राप्त भाषा छी ।
सन् २००२ मे मैथिली भाषाक भारतक संविधानक आठम धारामे समावेश कएल गेल, जहिसँ भाषाक शिक्षा, सरकारी निकाय आ अन्य आधिकारिक प्रयोजनमे प्रयोग कऽ सकैत अछि।[४] सन् २०१५ मे मैथिली भाषाके नेपालक संविधान २०७२क भाग १, धारा ५ मे आधिकारिक भाषाक रूपमे राखल गेल अछि ।[५] भारतक ई एक सभसँ पैघ भाषाक अन्तर्गत आवैत अछि तहिना नेपालक ई दोसर सभसँ बेसी बाजल जाइवाला भाषा छी । [६] सन् २००१ धरि ई भाषा लगभग ४ करोड ४७ लाख लोकसभद्वारा बाजल जाइत अछि जहिमे सँ नेपालमे मात्र २८ लाख आ भारतमे ३ करोड ४७ लाख लोक मातृभाषाक रुपमे ई भाषाक प्रयोग करैत अछि ।[७]
भौगोलिक अवस्था[सम्पादन करी]
नेपालमे मैथिली तराईक जिलासभ धनुषा, सर्लाही, महोत्तरी, सिरहा, सप्तरी, सुनसरी आ मोरङमे बाजल जाइत अछि। ई भाषा विभिन्न जातिसभ आ समूहसभमे कायस्थ, राजपुत, ब्राह्मण, खत्वे, चमार, यादव आ तेली आ अन्य वर्गद्वारा बाजल जाइत अछि ।[२] संविधानमे समावेश भेलाक बाद मैथिलीमे प्राथमिक शिक्षाक रूपमे विद्यालयसभमे प्रयोग कएल गेल अछि ।[६] भारतक साहित्य प्रतिष्ठानद्वारा मैथिलीके साहित्यिक भाषाक स्थान पण्डित जवाहर लाल नेहरूक समयसँ प्राप्त अछि । भारतम मैथिली उत्तरी बिहारक मधुबनी, दरभंगा, सुपौल, पूर्णिया, मधेपुरा, कटिहार, अररिया, किशनगंज आ सहरसा जिलामे व्यापक रूपसँ बाजल जाइत अछि । मधुबनी आ दरभंगाक एकर प्रवेशद्वार मानल जाइत अछि । मातृभाषीसभ भारतक अन्य क्षेत्र जेना नयाँ दिल्ली, मुम्बई, पटना आ कोलकातामे सेहो अछि ।
इतिहास[सम्पादन करी]
प्राचीन मैथिलीक विकासक शुरूवात प्राकृत आर अपभ्रंशक विकाससभसँ जुड़ल अछि । मैथिलीक इतिहास १४हम शताब्दीसँ जुड़ल अछि । सन् १५०७ सँ संरक्षण करि राखल वर्ण रत्नाकार नामक मैथिली गद्य पाठ मैथिली भाषासँ सम्बन्धित सभसँ पुरान दस्तावेज मानल जाइत अछि जे मिथिलाक्षर लिपिमे लिखल अछि ।[८][९]
मैथिली नाम कऽ उत्पति प्राचीन मिथिला राज्यसँ आएल अछि जकर राजा जनक छल्निह । राजा जनकक पुत्री आ राजा रामक पत्नी सीताक मैथिली नामसँ सेहो जानल जाइत अछि । मिथिलासँ समबन्धित विद्वानसभ अपन साहित्यिक काजक लेल संस्कृत भाषा आ आम लोकगीत (अवहट्ट) कऽ लेल मैथिली भाषाक प्रयोग करैत छल ।
पाल वंशक पतनक बाद, बौद्ध धर्मक अनुपस्थितिमे कर्नाट राजक स्थापना भेल आ कर्नाट वंशक हरिसंहदेव (१२२६-१३२४) मैथिलीक संरक्षक भेल । ओहि समयमे मैथिल कवि ज्योतिरिश्वर ठाकुर (१२८०-१३४०) एकटा पूर्ण मैथिली गद्य पाठ वर्णरत्नाकार लिखल्निह, जकरा आधुनिक हिन्द-आर्यन भाषा परिवार अन्तर्गतक सभसँ प्रारम्भिक दस्तावेज मानल जाइत अछि ।[१०] सन् १३२४ मे, दिल्लीक सुल्तान गयासुद्दीन तुघलक मिथिला राज्यपर आक्रमण करि हरिसिंहदेवके पराजित केलक आ अपन पारिवारिक पुजारी ओइनवार वंशक मैथिल ब्राह्मण कामेश्वर झा कऽ मिथिला राज्य सौंपलक । मुदा ओहि कालखण्डमे कियो मैथिली साहित्य नै निर्माण कऽ सकलक । राजा शिव सिंह आ हुनकर रानी लाखिमा देवीक संरक्षणमे युग कवि विद्यापति (१३६०-१४५०) एक हजारसँ बेसी मैथिली अजर-अमर गीत निर्माण केल्हिन । हुनकाद्वारा निर्माण कएल गीतसभ राधा आ कृष्णक राशलीला, शिव आ पार्वतीक घरेलु जीवन आ संगे मोरङमे रहल आप्रवाशी मजदुर आ ओसभक परिवारपर आधारित छल । एकर संगे ओ विभिन्न सन्धिसभ संस्कृत भाषामे लिख्ने छल । विद्यापतिद्वारा निर्माण कएल गेल प्रेमगीतसभ बहुत कम समयमे सम्भ्रमित सन्त, कवि आ युवासभक दिल जितैमे सफल भेल छल । बङ्गालक वैष्णव सम्प्रदायक सन्त चैतन्य महाप्रभु ई गीतसभक पाछा प्रेमक दिव्य प्रकाश देख एकरा ओहि समुदायक आधारगीत बनेनाए छल । रवीन्द्रनाथ टैगोर उत्सुक भऽ ई गीतसभ अपन पदावली भानुसिंह ठाकुरेरमे अनुकरण केनए छल ।[११][१२]आसाम, बङ्गाल आ उत्कलक धार्मिक साहित्यके अपन रचनासभसँ विद्यापति बहुतेक प्रभावित केनए छल ।
मैथिली या तिरहुतियासँ सम्बन्धि अति प्रारम्भिक सन्दर्भ सन् १७७१ मे प्रकाशित अल्फाबेटम ब्राहमनिकम नामक पुस्तकमे कएल गेल अछि ।[१३]सन् १८०१ मे कोलब्रुक्स ऐसे अन द संस्कृत एन्ड प्राकृत ल्याङ्गवेज नामक पुस्तकमे मैथिलीके अलग बोलिक रुपमे वर्णन कएल गेल अछि ।[१४]
१७हम शताब्दीके मध्यमे वैष्णव सन्तसभ, विद्यापति आ गोविन्ददासद्वारा बहुतेक मृदुभाषी गीतसभ लिखल गेल । मापति उपाध्याय पारिजातहरण नामक नाटक मैथिली भाषामे लिखने छल । व्यवसायिक समूह मुख्यतया दलितसभ जकरा किर्तनिया सेहो कहल जाइत अछि ई नाटकके गीतक रुपमे जनसमूहमे प्रस्तुत करैलेल आरम्भ केलक । लोचन (१५७५-१६६०) रगतरागिनी लिखलक जहिमे सङ्गीत विज्ञानक महत्वपूर्ण ग्रन्थ, रागसभक वर्णन, ताल आ मिथिलामे प्रचलित गीत सङ्ग्रहित छल ।
१६ शताब्दीसँ १७ शताब्दीक बीचमे मल्ल वंशक शासनकालमे मैथिलीक पहुँच वृहत भेलाक संगे पुरे नेपालमे फैलल छल ।[१५][१६]
विद्यापति मैथिली भाषाक आदिकवि आर सर्वाधिक ज्ञात कवि छला । विद्यापति जी मैथिली अतिरिक्त संस्कृत तथा अवहट्ट शेहो रचना केनए अछि ।
ब्राह्मणेत्तर मैथिलीः विश्लेषण आ संश्लेषण[सम्पादन करी]
ब्राह्मणेत्तर मैथिलीक विश्लेषण आ संश्लेषण एकटा भेग विषय थिक । अहिमे भाषा, साहित्य, संस्कृति, परम्परा, रीतिथिति, पहिरनसहित अनेकन विषय समेटल जा सकैत अछि । ई एकटा अध्ययन, अनुशन्धान आ खोजक विषय सेहो अइछे आ बनबाको चाहि । एहि विषयकें जनबाक आ बुझमाक लेल मैथिलीभाषी क्षेत्रमे रग–रग पसरल ‘ब्राह्मणवाद’ आ ‘मनुवादी’ मानसिकताक जडिकें सेहो खोदबाक या कमेबाक लेल बान्छनिय अछि । जेना खेतमे लागल बालिकें कमेबाक आवश्यकता पडैत छैक, तहिना मैथिली भाषामे करैय पडत । आब मात्र जमिनकँे थामि या तामिकँे, कोरकार ककेँ, चौकी दकेँ बालि छिटलासँ काज नहि चलत । मैथिली भाषाक नाम पर खेतिपाती करैवला सब आजूधरि ‘बौग्ग’ लगाकेँ सोह्रे आना उब्जनी लइत रहल आ मैथिली माय घुसकुनिया कटैत रहली अछि । अनेक ‘वाद’केँ नाम पर जलकुम्भि सब मैथिलीभाषी क्षेत्रमे पसरि गेल अछि । ओ सबकेँ
उखाडि फेक नव सिरासँ आगा बढबाक नितान्त जरुरी भए चुकल अछि । अहि आलेखमे उपर उल्लेखित दूटा विषय पर प्रतिनिधिमूलक तथ्य सब मात्र उल्लेख अछि । ब्राह्मणेत्तर समुदायकँे कोन रुपेण मैथिलीमे अछोपकँे व्यवहार कयल जाइत अछि ? मैथिली मानकक नाम पर ब्राह्मणेत्तरकँे कोनाकँे अलग–थलग पारल गेल अछि आ पारि रहल छैक, तक्कर ई आलेख एकटा उदाहरण मात्र भँ सकैत अछि । ऐतह ई कहि दी जे आलेख कोनो जाति, धर्म, सम्प्रदाय आ वर्गक गरिमा आ प्रतिष्ठाकँे आँच पहुँचय से उद्देश्यसँ किमार्थ नहि लिखल गेल अछि । विशुद्ध मैथिली भाषाक उत्थान आ जर्गेनामे टेवा पहूँचय ताहि लेल अछि, एकरा मैथिली भाषामे जारी शुद्धिकरण अभियानक एकटा अंशकँे रुपमे मानल जाए, विनम्र आग्रह ।
ब्राह्मणेत्तर, भाषा आ साहित्यः
सामान्य बुझाईमे गइर–ब्राह्मणकेँ ब्राह्मणेत्तर कलह जाइत अछि । मैथिलीभाषी क्षेत्रमे अहि शब्दक प्रयोग बहुत कम भेटैक छैक । मुदा मैथिली भाषा, संस्कृति, साहित्यसहितमे ब्राह्मणवाद हाबी भेलाक कारण किछु समय एम्हर एहि शब्दक प्रचलन घनगर रुपमे फेरसँ शुरु भँ गेल अछि । पहिने साहित्यकेँ ब्राह्मण आ ब्राह्मणेत्तर रुपमे विभाजन कएल गेल बात किछु प्रकाशित सामग्री सबमे भेटैत अछि । कोनो भी भाषामे साहित्यकँे महत्वपूर्ण अंग मानल गेल अछि । साहित्यक रिढ कहल जाइत अछि भाषाकेँ । साहित्य साक्ष्य दू प्रकारकँे होएत अछि–धार्मिक साहित्य आ धर्मनिरपेक्ष (लौकिक) साहित्य । धार्मिक साहित्यकँे अन्तर्गत ब्राह्मण आ ब्राह्मणेत्तर ग्रंथ अबैत अछि । वेद, पुराण, उपनिषद्, रामायण, महाभारत, स्मृति ग्रंथ इत्यादि ब्राह्मण साहित्यकँे अंतर्गत आ जैन तथा बौद्ध रचना सब ब्राह्मणेत्तर साहित्य अन्तर्गत अबैत अछि (सत्य प्रकाश, सन् २०१८) । एहिमे कबिरक बाणी, रवि दाससहितकँे सेहो जोडि सकैत छि । मैथिलीभाषी क्षेत्रमे ब्राह्मण साहित्यक प्रभाव बड बेसी भेटैत छैक । कृर्तिम पात्र खडा ककेँ ‘धार्मिक गुलाम’ बनबैयवला मिथक कथा सब बहुत प्रचलनमे अछि । एहिमे सबसँ बेसी ओझरायल ब्राह्मणेत्तर जाति÷समुदाय भेटैत छैक । ब्राह्मणवादी मिथक सबकँे प्रभावमे एतौहका मूल निवासी वा ब्राह्मणेत्तर संस्कृतिवला लोक सब अपन बृद्धिमान, उदार आ न्यायप्रिय राजकँे प्रतिमानकँे भूल जाइत अछि, बिसरि गेल अछि ।
मैथिलीभाषी क्षेत्रमे ब्राह्मण बाहेककेँ ब्राह्मणेत्तर मानल गेल अछि । तेँ ओ सब जे बजैत–भुकैत छथि, से ब्राह्मणेत्तर भाषा भेल आ ई भाषाक टोन ब्राह्मण सँ अलगे होइत छैक । अखनोधरि मैथिलीमे ओहि टोनकेँ मान्यता कथित ‘मानक जातिक’ महाजन लोकनि नहि देने छथि । मुदा कहैत जरुर छथि जे ‘अहाँ जे बजैत छि, सेहा मैथिली थिक’ । ई नारा व्यवहार आ कार्यान्वयनमे शून्य देखल गेल अछि । ओहुना मैथिली भाषी क्षेत्रमे अतितमे ब्राह्मणवादीद्वारा चार वर्ण (ब्राह्मण, क्षत्रिय, वैश्य आ शुद्र), पचपनियाँ, सोलकन, पिछडावर्गसहितकँे विभाजित कएले गेल छल । आब ब्राह्मणेत्तरकँे रुपमे भँ रहल अछि । एहन परिस्थिति एनाई दूर्भाग्यपूर्ण थिक । एहन अवस्था किएक आएल अछि ? कि मैथिली ब्राह्मणेत्तरकेँ नहि छियैक ? यदि छियैक त ओकरा सबकेँ अहि भाषासँ जोडबाक लेल प्रयत्न किएक नहि भेल आ भए रहल अछि ?...एहने बहुत रास प्रश्न आ जिज्ञासा वर्षौसँ सार्वजनिक भँ रहल अछि । समाधान दिस किनको ध्यान किएक नहि जा रहल छनि ?
ब्राह्मण आ ब्राह्मणेत्तर भाषा÷साहित्य÷ग्रंथ दू फराक विषय थिक । ब्राह्मणेत्तर साहित्य सबमे, खास ककेँ मैथिलीभाषी क्षेत्रमे पसरल जकाँ विभिन्न ‘वाद’ वा जातिगत विभाजनक बात नहि भेटैत छैक । ब्राह्मणेत्तर साहित्य –बौद्ध ग्रन्थ त्रिपिटक, जैन ग्रंथ, जातक कथा सब अछि, एकरा अध्ययन कएलाक बाद एहा निस्कर्ष निकलैत छैक । अई साहित्य अन्तर्गत सर्वाधिक प्राचीन ग्रन्थ त्रिपिटक अछि । ई सर्वाधिक प्राचीन बौद्ध ग्रन्थ सेहो अछि । त्रिपिटक तीन अछि–सुत्त पिटक, विनय पिटक, अभिधम्म पिटक । सुत्त पिटकमे बुद्धकँे धार्मिक विचार आ वचन संग्रहित अछि , एकडा वौद्ध धर्मकँे इनसाइक्लोपीडिया कहल जाएत अछि । विनय पिटकमे बौद्ध संघकँे नियम, अभिधम्म पिटकमे बौद्ध दर्शनकँे विवेचना आ जातकमे बुद्धकेँ पूर्व जन्मकँे काल्पनिक कथा सब भेटैत अछि । मैथिलीभाषी क्षेत्रमे.ब्राह्मणेत्तर साहित्यक चर्च सेहो मुश्किलसँ होयत अछि ।
भाषाकें प्रारम्भिक विकासमें ब्राह्मणेत्तर :
ब्राह्मणेत्तर शब्दक प्रयोग महात्मा गांधी सेहो कएने छथि । ओ कहने छथि, ‘दक्षिण भारत जतेह ब्राह्मणक दृष्टिमे ब्राह्मणेत्तर मात्र अस्पृश्य मानल जाइत अछि, ओतेह त ब्राह्मणवादीद्वारा कएल गेल विभेदक विकृति थप विकृतिपूर्ण देखल गेल अछि । ओकरा सबकँे पक्षमे खडा होमेवला कोनो व्यक्ति नय भेटैत अछि’ (महात्मा गांधी, १९५८) । किछु साहित्य प्रकाशन सबमेँ कबिरक वाणीकँे ब्राह्मणेत्तर परम्पराकँे उपादानक निर्देशनकँे रुपमे सेहो प्रस्तुत कयने छैक (मधुमति, सन् १९८६) । मिथिलाभाषी क्षेत्रमे बुद्ध, कबिर, महाविरसहितकें ब्राह्मणेत्तर पर लिखल साहित्य नगण्य छैक, खोजलो पर भेटनाई मुश्किल अछि । सबसँ बेसी विद्यापति पर लिखल गेल अछि । भुसुक राउत जे ब्राह्मणेत्तर जातिकेँ सिद्ध साहित्यकार छलाह, हुनका पर लिखल साहित्य–सिर्जना बड कम भेटैत छैक । जब की विद्वान लोकनिकेँ मत छनि जे मैथिली भाषाकेँ प्रारंभिक विकास ब्राह्मणेत्तर जातिसँ शुरु भेल अछि । बीएन मंडल विश्वविद्यालयके अंग्रेजी विभागक पूर्व संकायाध्यक्ष डा. ललितेश मिश्र एहि बातक रहस्योघाटन करैत कहैत छथि, ‘मैथिली भाषाकें प्रारम्भिक विकास ब्राह्मणेत्तर जातिकँे सिद्ध साहित्यकार भुसुक राउत, डाक आदिकँे जरिए भेल रहैक (जागरण डट कम, २०१७) ।
मैथिली भाषामेँ ब्राह्मणेत्तर जातिकेँ योगदानक चर्चा एकगोटा विद्वान÷समालोचक मोहन भारद्वाज सेहो खुलिएकेँ केने छथि । ओ त मैथिली भाषाक उत्पतिकँे श्रेय ब्राह्मणेत्तरकेँ दैति छथि । ओ लिखैत छथि– ‘स्पष्ट अछि जे मैथिली मिथिलाक भाषा अछि । मिथिलाक मूलनिवासी द्रविड आ जनजातीय लोक सभ छलाह । ओ सभ मुण्डारी परिवारक भाषा (कोल भाषा) बजैत रहथि । कालान्तरमँे ओकर स्वतंत्र नामाकरण भेल । आई ओकरा मैथिली कहल जाइत छैक ।....मुंडा–परिवारक अनेक जनजातिय भाषा सँ ल’ क’ संस्कृत आ हिन्दी धरिक अगणित शब्द मैथिलीक शब्द–भंडारमे अछि । मुदा, मैथिलीक जे व्याकरण–पोथी अछि ताहिमँे अधिकांश एहने अछि जाहिमँे मैथिली समाजक भाषिक विविधताकेँ नकारल गेल अछि । लेखक भाषाकेँ समाजक सामुहिक देन नहि मानैत वर्गीय आ जातिय भावनासँ परिचालित भेलाह अछि । सामन्ती आ जातिय आँखिसँ भाषाकँे देखलनि अछि । वाचित भाषाकँे नकारि देलक अछि, जे मैथिली भाषाकँे जीवन्तता आ जिजीविषाक प्रमाण अछि । मैथिलीक मूल स्वभाव आ शक्ति के अनठा क’ दुतकारि क’ मिथिलाक सम्भ्रान्त वर्ग मानक मैथिलीक परिकल्पना कयने छथि (डाक–दृष्टि, २०१२) ।
मानकिरणकेँ नाम पर विभेद:
ब्राह्मणेत्तर मैथिलीभाषी आमजनकेँ बोली, लय, शैलीकेँ कथित ‘मानक जातिक’ लोक सभ मैथिली मानिते नहि छथि । तेँ मैथिलीक वर्षौसँ दूर्भाग्यपूर्ण नियति भोगि रहल अछि । शुद्ध आ विशुद्ध या अशुद्धकेँ लडाई जाधरि मैथिलीभाषामेँ रहत एकर उन्नयन आ विकास असंभव अछि । छुत, अछुत, अछोप... बला बात मैथिलीभाषी बहुत झेललक/खेपलक अछि । आब ‘हम आ ओ’ बला बात मैथिलीमें दुर्भाग्यपूर्ण अछि । भाषाविद् डा.रामअवतार यादव कहैत छथि– ‘मानक मैथिलीक प्रचलनक आधार भाषावैज्ञानिक नहि भ’ सामाजिक आ भाषावैज्ञानिकेतर अछि । जाति, शिक्षा, पारिवारिक वा सामाजिक पृष्ठभूमि, सामाजिक मनोवृत्ति आदि सन भाषावैज्ञानिकेत्तर कारक तत्वक पृष्ठभूमिमँे एहि मानक मैथिलीक आधारशिला स्थापित भेल अछि ओ खास क’ ब्राह्मण आ (कर्ण) कायस्थ जातिद्वारा अपना–अपना बोलीकेँ उत्तम, स्तरीय ओ विशुद्ध मैथिली बुझि अभिमान करब एहि मानक मैथिलीक विशेषता मानल जाइत अछि । मिथिलाक ब्राह्मण ओ कायस्थ एक प्रकारक कृत्रिम ‘हम–ओ’ भिन्नताक सृजन क’प्रचण्ड रुपेँ एहि कुत्सित भावनासँ ग्रस्त छथि’ (मैथिलीक भाषिक वैविध्य ः औपभाषिक ओ मानक स्वरुप, १९९९) । डा.यादव मैथिलीक मानकक निर्धारण भाषा बैज्ञानिकद्वारा होए, से कहैत छथि । मुदा आब बागमतिमेँ बहुत जल प्रवाहित भए चुकल अछि , पानिबहि गेल अछि, तेँ भाषाक मानक जन–जनकेँ बोली, शैली, लय, तर्जसहितकँे आधार पर होमाक चाहिँ । लोक सब आब एहेन मैथिली भाषाक प्रतिक्षामें छनि, जहिमे ओकरा सबहक अपन बोली समावेश होय, ओ सब सेहो अपनत्व भावनाक साथ पढय आ लिखय सकैय, नेपाली भाषा जँका ओकरा सबहक अपने मातृभाषा दोसर भाषाक रुपमेँ नहि बनौक....।
आम मैथिलीजनकेँ मैथिलीभाषाप्रतिकँे त्रास आ भयकेँ अंग्रेजी विद्वान पोल आर ब्रास सेहो पुष्टि करैत लिखति छथि– ‘मैथिलीभाषी समाजक भाषिक दुगोलाक चलते मैथिली भाषाक विकास अन्य भाषाक तुलनामे मंथर गतिसँ भेल अछि । छात्रलोकनि मैथिली पढवामे एहि लेल हिचकिचाइत छथि जे ओ जाहि वत्र्तनीमे लिखताह ताहिसँ भिन्न वत्र्तनीकेँ मानयवला यदि परीक्षक भ’गेलथिन त’ हुनक अंक कटि जयतनि ’(ल्याङ्गवेज, रीलीजन एण्ड पोलिटिक्स इन नोर्थ इण्डिया, १९७४) । ब्राह्मणेत्तर लोकनिकेँ अहि डर÷त्रासक निर्वारणकर्ताकँे खोजि मैथिलीभाषी क्षेत्रमें दशकौं पहिनेसँ भए रहल अछि । अहि विषय पर कोहि दादा कहबैक लेल निकलूँ ? हाँ, अहिकेँ लेल ‘अश्व शक्ति’ बढेनाय परम आवश्यक सेहो अइछे । ई शक्ति प्राप्तिक लेल मैथिली पत्रकारिताके अस्त्रकेँ रुपमे प्रयोग करबाक सुझाब नेपाल प्रज्ञा प्रतिष्ठानसँ प्रकाशित आङन पक्रिकामे अछि । पत्रिका अनुसार, विभिन्न भाषाकेँ अपन–अपन महत्व आ पहिचान होइत अछि । मैथिली भाषा ओहिमें सम्भवतः सबसँ उपर आ आगाँ अछि । एकर विरासत आ इतिहास आन कोनो भाषासँ बेसी गरिमामय अछि । परञ्च मैथिली डेगाडेगी मात्र बढिरहल अछि । अहि भाषाक उत्थानक लेल सरोकारवला सभकें ‘अश्व शक्ति’ बढेनाई आवश्यक अछि । अहि शक्तिकेँ प्राप्तिक लेल मैथिली पत्रकारिताकें एकटा अस्त्रक रुपमे प्रयोग कएल जा सकैत अछि (आङ्न,४०ः२०७५) ।
मैथिली भाषामे ब्राह्मणेत्तर मैथिली भाषीकँे महत्वपूर्ण योगदान छलैक,अछि आ रहत । डाकवचन एकर एकगोटा साक्षात प्रमाण थिक । मैथिली साहित्यक प्रारम्भ डाकवचनसँ भेल अछि । ओना, इतिहासकार लोकनि ज्योतिरीश्वरकृत वर्ण रत्नाकरसँ एहिसात्यिक विवेचन–विश्लेषण शुरु करैत छथि, मुदा से उचित नहि । एहिसँ इतिहासकार सभक दृष्टि–सीमा तथा सामथ्र्यहीनता तँ देखार होइते अछि, मैथिली भाषा–साहित्यक कतेक अहित भेल अछि सेहो ध्यान देबाक विषय थिक । असलमे मौखिक साहित्यकेँ साहित्य नहि कहब, ओकर सोध–अनुशन्धान नहि करब जाहि मानसिकताक देन अछि तकर परिणाम मैथिली साहित्यक इतिहाससे नहि, सम्पूर्ण मिथिला–मैथिली भोगि रहल अछि (डाक–दृष्टि) । बहुत रास विद्वान लोकनि डाकवचनकँे लोकसाहित्यकँे उपमा दैति छथि । खास ककें उदारवादी मैथिली साहित्यकार त अहि दिस अपन कलम चलबैइते आबि रहल अछि । डाकवचन लोकसाहित्य, मौखिक साहित्य आ लोककथन अछि((ऐऐ) । डाकवचन एकटा मौखिक साहित्य अछि , एकरा सैकडो वर्ष धरि एकर वाचिकेँ रुप प्रचलित रहल बात दूर्भाग्यपूर्ण अछि । बाह्मणेत्तर साहित्य भेलाक कारण डाकबचनकँे अहि अवस्थासँ गुज्र पडल । ओना आब त लिखित रुप सेहो उपलब्ध भँ रहल अछि । मुदा मौखिक साहित्य के साहित्यक कोटी ने नहि रखनिहार लेखक सभ एकरा साहित्य मानैय लेल तयार एखनो नहि अछि ।
अपभ्रंश शब्द आ गलत प्रचारः
लोक शब्दक अर्थ अछि, ‘लोक समाजक ओ वर्ग थिक जे आभिजात्य संस्कार, शास्त्रीयता आ पाण्डित्यक चेतना एवं अहंकारसँ मुक्त रहैत एकटा परम्पराक प्रवाहमे जीबैत अछि (हिन्दी साहित्यकोश, १९८५) । लोक भाषा, संस्कृति आ साहित्यकँे प्रतिनिधित्व आ बचाबमे ब्राह्मणेत्तर वर्गक योगदान अतूलनीय अछि । मुदा मैथिली साहित्यमे ब्राह्मणवादीकँे द्वारा ब्राह्मणेत्तरकँे वर्षौंधरि अछोपक श्रेणीमेँ राखल गेल अछि । एकरा प्रष्ट रुपसँ कहल जाए त मैथिली भाषा, साहित्य आ संस्कृति पर ब्राह्मणवाद हावी अछि । तेँ मैथिली भाषा वषौंसँ पाछा अछि । कण्ठानुकण्ठ विकसित होमयवला काव्य–वाणीसँ भरल–पूरल अछि ब्राह्मणेत्तर मैथिली मुदा एकर लिखित रुप नहि भेलासँ ब्राह्मणवादी साहित्य मैथिलीभाषी क्षेत्रमे लोकगीतकँे रुपमे प्रचार कयल गेल अछि । एकटा उदाहरणकँे रुपमे ग्राम्य लोक–आस्थाक केन्द्र रहल ‘डिहबार बाबा’क महिमा गीत ‘ब्राह्मण बाबू यौ, कनियो कनियो होइयौ न सहाय....’ के लेल जा सकैत अछि । अहि गीतकँे व्याख्या करैत पत्रकार श्यामसुन्दर यादव ‘पथिक’ लिखैत छथि, ‘ गीतमे ब्राह्मण कहि डिहबारकेँ सम्बोधन कएल गेल अछि । आपत–विपत वा समस्या पडलाक अवस्थामे ब्राह्मण अर्थात राजाजी डिहबारकेँ सहारा बनबाक लेल विन्ती कएल जाएत अछि ’ (आङन, २०७५, पृ.९४) । प्रायः मैथिली भाषी क्षेत्रमे ‘बरहम बाबा’कँे रुपमँे सेहो संवोधन होयत आबि रहल ‘डिहबार बाबा’ गावसँ बाहरे भेटैत अछि । एकरा सर्वजातीय लोकप्रिय लोकदेवता मानल जाएत अछि । ब्रह्मासँ ‘बहरम’ आ बादमे ‘ब्राह्मण’ बनि गेल होयत, निराकार ब्रह्मा साकार आ सद्गुण बरहमक रुपमे मिथिलाञ्चलमे पूजित आ सम्मानित अछि (मैथिली संस्कृति, २०५६) । बहरम सँ बराहमन बनाओल गेल आ ओकरा गीतक रुपमे प्रचार कयल गेल बुझमामे किनको कोनो दिक्कत होएत से नहि बुझायत अछि । बरहम बाबा या डिहबार बाबा थानतर गबैवला किछु गीत सब अछि– ‘हाथ चलैत बिहुसैल छतिया ओ बराहमन बाबु, हाथ दुवु कमलक पटल ओ बराहमन बाबु...,’ ‘करिया मेघ चढि वैसल हो बराहमन सुगवा जकाँ मडरावैं......,’ ‘बरहामन बाबुकँे आङना चनन घन गछिया...,’ ‘मुखले जे खयलक हो बरहामन अछतकँे धनमा...,’ ‘तीन रंग घोडवा बरहामन सबुजे रंग वछेखा,’ ‘बराहामन बाबु भेल असबार....,’ ‘बेरी वरजौ मालिक बेरी आ ओही बाटे जयता बरहामन बाबु...’ (ऐऐ) सहितकँे बहुत लोकगीतमेँ उल्लेख कयल गेल निराकार दिहबार (बरहम)कँे लेल प्रयोग भेल शब्द कोनाकेँ अपभ्रंस भए ‘बराहमन(ब्राह्मण)’ बना देल गेल अछि । अहि गीत सभहक अपव्याख्या के पुष्टि तखन होयत अछि जखन बरहम बाबाकँे अध्र्य देबाक समय गाबैवला गीतमेँ लाल जनेउकँे प्रसंग अबैत अछि । ई गीत देखल जाए –
‘.........छोट बगिया लगायब, ओतअ फुलवा लोढाएव रोज दिन,
लाल जनेउ मङ्गायब, करिया छागर धुर बाहयब ।
(मैथिली संस्कृति,पृ.१३१)
‘....पानबिनु मुहमा मलिन भेल,
जनेउ बिन सुखल शरीर......।’
‘...भइया मोरा काटतै बरहामण टकुरी सँ मुनरिया,
बहिनी मोरा खेहैत रे जनेउ आ,
धनी मोरा रंगतै बरहामन पाटे सुत जनेउआ ।’
(मैथिली संस्कृति,पृ.१३२)
बरहम वा डिहबार बाबा सूर्य आ निरञजनकेँ प्रतीककेँ रुपमे सूर्यक स्वरुप आ संस्कारसँ मण्डित अछि । ओ निराकार अछि । मिथिला क्षेत्रमे कतौह बरहम बाबा त कतौह डिहबार बाबाकेँ रुपमे गामक तमाम लोकक आस्थाकँे केन्द्र अछि । सम्भवत :डिहबार थानमे माटिकँे पिढी मात्र भेटत । हाँ मिथिलाक पारम्परिक लोकमूर्तिकलामँे घोडा पर चढल बरहम बाबाक माटिकँे मुर्ति जरुर भेटैत अछि । जहिमँे कोमल कान्त मुखाकृति, माथ पर पगडी, सेरवानी धोती आ चमडाकँे जुत्ता लगाओल मुर्ति सिल्पी जाति कुम्हार समुदायकँे द्वारा बनाओल जाएत अछि । मिथिलाक विभिन्न मांगलिक कार्यमँे दिहबार स्थान पर चढाओल जाएत अछि (ऐऐ) ।
ब्राह्मणेत्तर समुदायकँे मैथिली संस्कृतिकँे बचाबमे महत्वपूर्ण योगदान सबदिनसँ अछि । मुदा ओ मिथिलामे हमेसा पाछा रहल अछि । धर्मक नाम पर दास बनाओल गेल अछि । आब भाषाक नाम पर दास बनाओल जा रहल अछि । पाणिनि व्याकरणक चर्चा मैथिली भाषाकँे लेल करैवला सब ब्राह्मणेत्तरकँे भाषिक लय, शैली, बोली, कण्ठोच्चारकँे बाईपास करैत आबि रहल अछि । ई ब्राह्मणेत्तर समुदायकँे मैथिली मातृभाषाकँे दोसर भाषाक रुपमे प्रस्तुत करबाक प्रपंच मात्र अछि । सावधान आ सचेतना जरुरी अछि । ब्राह्मणेत्तर नहि शुद्ध नेपाली लिख सकत आ नहि मैथिली बाज आ लिख सकत त ओकरा सबहक भाषिक अधिकारक एकटा उलंघन नय भेल कि ?
लेखनीमे जातिकँे प्रभाव रहितै छैक, मुद्दा एकर अर्थ ई किन्नौह नहि जे ओकरा अपन स्तुतिगानमँे प्रयोग कएल जाय । शब्दके अपभ्रंस कयल एकटा अउर उदारहण देखियौं : मैथिलीमँे जे डाकवचनक संकलन–संपादन भेल अछि तकर अवस्था व्यक्ति पिच्छे फरक भेटैत छहि । डाकवचनक वनस्पति प्रकरणमे केरा रोपबाक प्रसंग आयल अछि । विद्वान कपिलेश्वर झा आ जीवानन्द ठाकुरक संकलनमँे ओकर प्रारम्भिक दू पाँती एहि प्रकार अछि–
कहए डाक तों सुनह रावन, केरा रोपी अखाढ सावन ।
तीन सय साठि जे केरा रोपए, आबि निचिन्त घरहि भए सुतए ।।(पृ.६७)
शशिनाथ झाक संग्रह मे ई पाठ अछि–
कहय डाक तों सुनह बाभन, केरा रोपी असाढ सावन ।
तीन सय साठि जे केरा रोपए, आबि निचिन्त घरहि भए सुतए ।।(पृ.३८)
ई उपर देल गेल दूटा फरक संग्रहकेँ मोहन भारद्वाजकँे ‘डाक–दृष्टि’ मे सुन्दर व्याख्या कएल गेल अछि । ओ लिखैत छथि–
ध्यान देबाक अछि जे शशिनाथ झाक पाठमे ‘रावन’ बदला ‘बाभन’ शब्द अछि । किएक ? ओ प्रायः मानैत छथि जे रावन राजा रहय, ओकरा केरा रोपबाक लेल कहब उचित नहि । तेँ शशिनाथ झा रावन केँ नहि, बाभन केँ सम्बोधित करैत छथि । मुदा, वास्तविकता से नहि अछि । वामन शिवराम आप्टे संस्कृत–हिन्दी कोश मे रावण शब्दक अर्थ लिखने छथि– क्रन्दन करयवला, चीत्कार करयवला । माने ई जे डाकक पद मे रावनक अर्थ अछि गरीब–गुरबा, दीन–हीन । उक्त पद एहने असहाय लोक केँ संबोधित अछि । एहिठाम रावण शब्दक प्रयोय अत्यन्त सटीक आ सार्थक अछि । तखन शशिनाथ झाक पाठान्तरक प्रसंग की कहल जाय ?(ऐ.ए.े)
डाकवचनक रचना शुरु भेल दशम् शताब्दीमे । मौखिक स्तर पर । कालक्रमे पदक संख्या बढैत गेल । कपिलेश्वर झा(१९२४ ई) डाकबचनक के पहिल संकलक छथि । ई संग्रह लोककण्ठसँ कयल गेल छल, तेँ एहिमे संस्कृतसँ अनूदित वा प्रभावित रचना कम अछि । भाषा तथा लेखन–शैली सेहो लोकमानसक अनुकूल अछि(ऐ.ऐ.) । मुदा प्रचलित समयमे ब्राह्मणेत्तर लोकनिक मौखिक सामग्री सब बड कम भेटत, जे भेटल चिकनाय आ पोलिस कयल भेटत । ओ लोकमानसक आ ग्राम्य बासिन्दाक अनुकूल कम आ बजारमे रहैयवला मैथिली भाषाक दोकानदारीमे लागल लोक सबहक घाटानाफा के गणितमे ओझरायल बेसी भेटत ।
नेपाल प्रज्ञा प्रतिष्ठान, काठमाण्डू सँ प्रकाशित बहुभाषिक अर्धवार्षिक पत्रिका सयपत्रीमें ‘मैथिली भाषा आ साहित्य ःसमस्य आ समाधान’ शीर्षक आलेख मे लिखल अछि, ‘ चौधम् शताब्दीकेँ महान ग्रंथ ज्योतिरीश्वरक ‘वर्णरत्नाकर’ मे अन्य नाच आ लोक बाजा सबकेँ चर्च कएल गेल अछि, परन्च ‘सलहेस नाच’ आ ‘ओरनी’ के चर्च नहि अछि(लोकनायक सलहेस, २०७०) । बहुत राश इतिहासविद्क मत छनि जे सलहेसक काल ओहूँ सँ पहिने शुरु भेल रहेक आ सलहेस नाच ओहेँ समय प्रचलन मेँ आयल होयत । इतिहासविद मणिपद्म पाँचम् वा छठम् शताब्दी मे सलहेसक जन्म भेल बात लिखने छथि । ओना त अहि विषय पर मतैक्यता नहि अछि । तईयो बहुमत विद्वानक मतकँे जौ मानल जाए त ज्योतिरीश्वर सँ बहुत पहिने सलहेसक जन्म भेल रहल निस्कर्ष पर पहूँचल जा सकैत अछि । मादे, ‘दलित’ होमाक कारण हुनका ओहि समयमेँ अपन साहित्य रचनामे उल्लेख करबामे मनासिब नहि मानल गेल होए ?(सयपत्री, २०७५) ।
पदासिन लोकनिके भूमिका :
मैथिलीमे ब्राह्मणेत्तर लोकनिकँे अपन–अपन भाषा, शैलीमे सिखबाक–बुझबाक, लिखबाक आज्ञा नहि छैक । कथित ‘मानक जाति’ वला सभ ओकरा सबहक भाषाक मान्यता मैथिलीक रुपमे नहि दैत छथि । एकर पैघ उदाहरण सरकारी संचार माध्यम, छापा वा प्रकाशनमे कार्यरत समाचार वाचक, लेखक आ सम्प्रेषक तथा भाषा सम्पादक आ सरकारी पाठ्य पुस्तक लेखनमे ब्राह्मणेत्तर जातिकँे न्यायोचित स्थान नहि गेल तथ्यकँे लेल जा सकैत अछि । दिबिया नेसकँे खोजब तइयो नहि भेटत । हाँ, कतौह भेटियो जेताह त ओ ‘मुर्ति जका ठाड’ भेटत । ओ कोनो दुकानक ‘शोपिस’ मोडेलकँे भूमिकामे मात्र भेटत । पद आ कुर्सीकँे लेल अपन मान, प्रतिष्ठा आ ईज्जतकँे दाउ पर लगेबाक लेल आतूर भेटत । तेँ बहुजन लोकनि मैथिली भाषाप्रति उखरल स्वभावके बडबेसि भेटैत छथि । मिथिलामे बुद्धकँे निस्तेज कयल गेल बात आब पुरान भँ गेल । मुदा कोनो भी भाषाकँे समृद्ध आ सर्वमान्य बनेबाक लेल हुनक ई तथ्यगत बात बिचारणी विन्दू भँ सकैत अछि– ‘बुद्ध ब्राह्मण नहि, ब्राह्मण विचारधाराक विरोधी छलाह । संस्कृत भाषा नहि, धर्माचारमे संस्कृतक माइनजी हुनका अखरैत रहनि । तेँ ओ कोनो एकटा भाषाकेँ नहि, जनपदीय सभ भाषाकेँ समान मानलनि । एक बेर हुनक दू शिष्य हुनकासँ अनुरोध कयलथिन जे अपन धर्मोपदेशक भाषाकेँ वैदिक भाषामे निबद्ध करबाक अनुज्ञा देल जाए । एहि पर बुद्ध कहलथिन–भिक्षुगण, हम अपन वचनकेँ प्रत्येक व्यक्तिक अपन–अपन भाषा, शैलीमे सिखबाक–बुझबाक, लिखबाक आज्ञा दैत छी ’ (सयपत्री :१०६ः२०७५/डाक–दृष्टिः६०–६१ः२०१२ई) । कथित ‘मानक जातिक’ लोक सभ अहि बातकेँ कोना बुझत, जौ ज्योतिरीश्वर जेहेन पण्डित नहि बुझिलथि । ओ अपन ‘सरोवरवर्णना’ मे लिखने छथि –बौद्धपक्ष अइसन आपात भीषण । तब कहूँ ब्राह्मणेत्तर बुद्ध मैथिली भाषी क्षेत्रमे कोनाकँे टिकत ? संसारभरि बुद्धकँे लाखौं अनुयायी भेटत मुदा मैथिली भाषि क्षेत्रमे बहुत कम, किएक ? ब्राह्मणेत्तरकँे प्रतिनिधित्व करैवला ग्रन्थ÷साहित्यकँे रचइता बुद्ध आ जैन सनक अहिंसाक पुजारी मैथिली भाषि क्षेत्रमे बहिष्कार भेल रहैक, अछि । मैथिली भाषाकँे शुद्धिकरणमँे लागैयबला लोक ‘कोन वृक्ष के पात’ छथि । अनर्गल प्रचार ककँे बदनामी करैत ओकर वहिष्कारक प्रपंच होइछै, होमे करत । ऐहन प्रपंच कएनिहार पाखण्डी आ मक्कार लोकसँ मैथिली के बचेबाक लेल आवश्यक अछि ।
अन्त्यमे,[सम्पादन करी]
‘संस्कृति’ शब्द ‘कृति’कँे आगा ‘सम्’ उपसर्ग लगेलाक बाद बनैत अछि । ‘संस्कृति’केँ अभिप्राय अछि, जकरा बनेबयमे आ आगा बढबयमे समाज’क सब वर्ग’क योगदान बराबर होय, जहिमे सबकँे समान सहभागिता होय, ओकरा लेल आवश्यक अछि जे समाजमे सब कियो बराबर होय आ प्रत्येककँे अपना पक्ष प्रस्तुत कएबाक लेल पूर्ण स्वतंत्रता होए । व्यक्तिकँे चारित्रिक विविधता सबकँे सम्मान करैत संस्कृति सदस्य इकाई सबकँे मन, विचार, रीति–रिवाजकँे सामंजस्यीकरणकँे काम करैत अछि, ताकि आगंतुक पीढि सब समाज’क आदर्श, रीति–रिवाज तथा ज्ञानानुभाव सबस“ लाभ उठा सकैह । मिथिला क्षेत्रमें पसरल विकृति आ विसंगिक हटेबाक हेतू संकटमोचककेँ आभावक कारण मैथिली अपन मूल बाट सँ भटैक गेल । सबगोटाके एक साथ लकेँ आगा बढबाक अनिवार्यता अछि ।
सन्दर्भ सामग्री :
- सत्य प्रकाश : प्रधान संपादक, दिसा, दि मेगा वार्षिकांक (वर्ष पुस्तक) २०१८, हिन्दी द्वितीय संस्करण,नयाँ दिल्ली(भारत), सन् २०१८) ।
- महात्मा गांधी : सम्पूर्ण गान्धी वंशमय, प्रकाशक : प्रकाशन विभाग, सुचना और प्रसारण मन्त्रालय, भारतसरकार,भोल्युम २८, पृष्ठ ३६४, सन १९५८ )
- मधुमती : राजस्थान साहित्य अकादमी(संगम), भोल्युम २५, पृष्ठ ५८, सन् १९८६ ।
- डा.ललितेश मिश्र : पूर्व संकायाध्यक्ष, अंग्रेजी विभाग, बीएन मंडल विश्वविद्यालय, स्रोत :जागरण डट कम, १२ सेम्टेम्बर २०१७ ।
- मोहन भारद्वाज :डाक–दृष्टि, मैथिली लोक रंग(मैलोरंग) दिल्ली भारत , २०१२
- डा.रामावतार यादव : मैथिलीक भाषिक वैविध्य : औपभाषिक ओ मानक स्वरुप,जिज्ञासा, वर्ष–४,अंक–६, १९९९ पृ.७५)
- हिन्दी साहित्यकोश भाग–१ :ज्ञानमंडल लिमिटेड, वाराणसी, १९८५,पृ.७४७
- वामन शिवराम आप्टे : संस्कृत–हिन्दी कोश, मोतीलाल बनारसीदास, दिल्ली, २००१,पृ.९१०
- डा.रामदयाल राकेश :नेपाल राजकीय प्रज्ञा–प्रतिष्ठान, कमलादी, काठमाडौं,२०५६(प्रथम संस्करण),पृ.१२७–१३२)
- पोल आर ब्रास : ल्याङ्गवेज, रीलीजन एण्ड पोलिटिक्स इन नोर्थ इण्डिया, १९७४, पृ.६८)
- –दिनेश यादव :सयपत्री (बहुभाषिक अर्धवार्षिक पत्रिका), प्रकाशन : नेपाल प्रज्ञा प्रतिष्ठान, काठमाण्डू, शीर्षक : ‘मैथिली भाषा आ साहित्य :समस्य आ समाधान’ पूर्णाङ्क–३५–३६(संयुक्ताङ्क), २०७५,पृष्ठ –७६)
- श्यामसुन्दर यादव ‘पथिक’ : आङन, ‘ग्राम्य लोक–आस्थाक केन्द्र :गामक राजा डिहबार’, प्रकाशक :नेपाल प्रज्ञा प्रतिष्ठान, काठमाण्डू, २०७५, पृ.९३–९४
- दिनेश यादव :आङन, ‘भाषिक पत्रकारिताः चुनौति आ समाधान’, प्रकाशक :नेपाल प्रज्ञा प्रतिष्ठान, काठमाण्डू, २०७५, पृ.४० ।
सम्बन्धित पृष्ठ[सम्पादन करी]
सन्दर्भ सूची[सम्पादन करी]
- ↑ "Maithili". अक्सफोर्ड अङ्ग्रेजी शब्दकोश (तेसर)। (सितम्बर २००५)। अक्सफोर्ड विश्वविद्यालय प्रेस। (Subscription or UK public library membership required.)
- ↑ २.० २.१ Yadava, Y. P. (2013). Linguistic context and language endangerment in Nepal. Nepalese Linguistics 28: 262–274.
- ↑ Lewis, M. P. (ed.) (2009). Maithili Ethnologue: Languages of the World. Sixteenth edition. Dallas, Texas: SIL International.
- ↑ Singh, P., & Singh, A. N. (2011). Finding Mithila between India’s Centre and Periphery. Journal of Indian Law & Society 2: 147–181.
- ↑ Government of Nepal (2015). Constitution of Nepal 2015
- ↑ ६.० ६.१ Sah, K. K. (2013). Some perspectives on Maithili. Nepalese Linguistics 28: 179–188.
- ↑ "विश्व भाषा", About World Language, अन्तिम पहुँच २ डिसेम्बर २०१४।
- ↑ Yadav, R. (1979). "Maithili language and Linguistics: Some Background Notes". Maithili Phonetics and Phonology. Doctoral Disseration, University of Kansas, Lawrence. http://himalaya.socanth.cam.ac.uk/collections/journals/kailash/pdf/kailash_08_0102_04.pdf.
- ↑ Yadav, R. (1996). A Reference Grammar of Maithili. Mouton de Gruyter, Berlin, New York.
- ↑ Reading Asia : new research in Asian studies. Richmond, Surrey [England]: Curzon. 2001. आइएसबिएन 0700713719. OCLC 48560711. https://www.worldcat.org/oclc/48560711.
- ↑ Tagore, Rabindranath. "Bhanusimher Kabita" (बङ्गालीमे). Jibansmriti. Kolkata: Visva-Bharati. pp. 85–86.
- ↑ Paul, Prashanta Kumar (बङ्गालीमे). Rabijibani. II. Kolkata: Ananda Publishers Private Limited. pp. 10.
- ↑ Ded. St. Borgiae Clementi, XIV. Praef. J. Chr. Amadutii (ल्याटिनमे). Alphabetum Brammhanicum Seu Indostanum Universitatis Kasi. Palala Press. pp. viii. आइएसबिएन 9781173019655. https://books.google.com.np/books?id=1Djfl_uZqLAC&printsec=frontcover&source=gbs_ge_summary_r&cad=0#v=onepage&q=Tourutiana&f=false.
- ↑ Thomas Colebrooke, Henry (अङ्ग्रेजीमे). Miscellaneous essays. With life of the author by his son sir T.E. Colebrooke, Volume 3. pp. 26. आइएसबिएन 9781145371071. https://books.google.com.np/books?id=DToCAAAAQAAJ&pg=PA1&dq=essay+on+the+Sanskrit+and+Prakrit+languages&hl=en&sa=X&ved=0ahUKEwinwf7uhd7VAhUKwLwKHbM6BjQQ6AEINzAD#v=onepage&q=Maithila&f=false.
- ↑ "Medieval Indian literature: an anthology, Volume 3", पृ: 69, अन्तिम पहुँच १९ फरबरी २०१७।
- ↑ "Nationalism and Ethnicity in a Hindu Kingdom: The Politics and Culture of ...", पृ: 243, अन्तिम पहुँच १९ फरबरी २०१७।
बाह्य जडीसभ[सम्पादन करी]
- युकला भाषा सामग्री परियोजना: मैथिली
- राष्ट्रिय अनुवाद मिसन मैथिली पन्ना
- विदेह मैथिली आइएसएसएन 2229-547X
- मैथिली पुस्तक
- मैथिली समाचार
- मिथिला के लाल उदय मंडल
- https://madheshinepali.blogspot.com/2020/01/


c: text/html

text:
नवका- पुरनका लेख सर्च करु...
यूथ आइकॉन बनला नीतीश मिश्र
मिथिलाक लेल एकटा खुशीक गप्प अछि. अपन नीतीश मिश्र जी वर्ष 2008 के लेल पेप्सी एमटीवी यूथ आइकॉन चुनल गेलाह अ. नीतीश मिश्र जी झंझारपुर सं जेडीयू के विधायक आओर बिहार सरकार मे आपदा प्रबंधन राज्यमंत्री छथिन्ह. मधुबनी जिला मे चलाएल जा रहल हिनकर ई-स्वास्थ्य परियोजना के दुनियाभर मे सराहना मिललन्हि अछि. एहि बेर हिनका मिलाकs आठ टा लोक यूथ आइकॉन चुनल गेलाह अ. सभ अलग-अलग क्षेत्र सं जुड़ल छथिन्ह. एहि मे फैशन डिजाइनर... मुक्केबाज़... साइबर सिक्योरिटी गुरु... फिल्मकार आ संगीतकार शामिल छथिन्ह. हिनका सभ के ओहि तीस लोक मे सं चुनल गेलन्हि अ जेहि के लेल आठ हजार सं बेसि लोक आवेदन कएने छलथिन्ह. ई चुनाव ऑनलाइन वोटिंग आओर एसएमएस सं भेल अछि. एहि सं पहिने महेन्द्र सिंह धोनी... राहुल द्रविड... शाहरुख खान आओर अनिल अंबानी के ई सम्मान मिलि चुकल छनि.
य़ूथ आइकॉन चुनल गेलाह पर नीतीश जीक फोटो नाम के संग पेप्सी के दस लाख केन पर छपत आओर हिनकर काज के लोक सभ के सामने लाएल जाएत. विदेश सं पढ़ाई कs क अएला के बाद कोनो बड़का कंपनी मे काज नहिं कs नीतीश जी राजनीति मे उतरलाह. ओना राजनीति त हिनकर खून मे छनि. नीतीशजी पूर्व मुख्यमंत्री जगन्नाथ मिश्रजीक पुत्र छथिन्ह. हिनकर चाचाजी पूर्व रेलमंत्री स्वर्गीय ललित नारायण मिश्रजी देश के धाकड़ नेता मे सं छलखिन्ह आओर हिनकर समय मे बिहार मे खूब विकास भेल. मुदा जनवरी 1974 मे हुनकर हत्या कs देल गेलन्हि. ओहि दिन बिहार के विकास के एकटा अध्याय खत्म भs गेल छल. नीतीश मिश्रजी खुद नीक काज कs रहल छथिन्ह. 18 अगस्त के कोसीक बाढ़ि के बाद पूरा राहत... आपदा प्रबंधन हिनके ऊपर छनि. बाढ़िक दिन सं नीतीश जी लोकक मदद मे जुटल छथिन्ह. खुद बचाव आओर राहत काज के निगरानी कs रहल छथिन्ह. एक- एक चीज पर ध्यान राखय छथिन्ह. एक तरहे कहि सकय छी जे हिनका नेतृत्व मे दुनिया के सभस पैघ राहत कार्य चलि रहल अछि. बाढ़ि सं सहरसा... सुपौल... अररिसा... पूर्णिया मे भारी तबाही भेल. जानमाल के भारी नुकसान भेल. कोसीक बाढ़ि के बाद करीब नौ... दस लाख लोक के सुरक्षित स्थान पर पहुंचाएल गेल. रहय...खाय पिबय के व्यवस्था कएल गेल. राहत के काज अखन धरि जारी अछि. राहत काज मे नीतीशजी के एहि इलाका सुपौल... बलुआ बाजार सं होय के फायदा मिलि रहल छनि ओ इलाका सं नीक जकां परिचित छथिन्ह आ हिनका अगुआई मे नीक काज भs रहल छनि. लोक के बाढ़ि सं संबंधित ताजा जानकारी मिलैत रहय एकरा लेल नीतीशजी बाढ़ि प्रबंधन सूचना तंत्र सेहो बनौले छथिन्ह.
नीतीश मिश्र के यूथ आइकॉन चुनल गेलाह के बाद मिथिला... बिहार मे खुशीक लहर अछि. गामघर के लोक सभ त खुश छथिन्हे मुख्यमंत्री नीतीश कुमारजी सेहो खुशी व्यक्त कएलखिन्ह अ आ अपन मंत्रीजी के बधाई सेहो देलखिन्ह अ.
3 टिप्पणियां:

robotstxt: allowed

filter: keep


text:
बंबइ : काला घोड़ा आर्ट फेस्टिवलमे 11 तारीखकें मैथिली साहित्य आ रंगमंचक सशक्त हस्ताक्षर 'विभा रानी'क एकल मैथिली नाटक 'नौरंगी नटनी' केर मंचन भेल. संजीव क हिन्दी उपन्यास सर्कसक एकटा अंश पर आधारित एहि नाटकमे मैथिली आ हिन्दी दुनूक प्रयोग भेल अछि. मुदा एहि नाटकमे नायिका नटनीक संवाद आ गीत मैथिलीमे छल.
नटनीक बहन्ने नाटक ई समाद देइत अछि जे अपन अधिकार लेल आदमीकें सदिखन जागरूक रहबाक चाही. नाटकक नायिका नटनीक करतबक चर्चा जखन राजा लग पहुचैत अछि त' राजा ओकरा दरबारमे बजबैत अछि. राजा ओकरा कहैत अछि जे तू अपन करतब सं ई दूरी तय क' लेमे त' हम आधा राजपाट तोरा बेटाकें द' देबौ. पहिने त' नटनी भयभीत भ' जाइत अछि मुदा बेटाक नीक भविष्यक खातिर ओ तैयार भ' जाइत अछि. जखन नटनी अपन लक्ष्य लग पहुचएबला रहैत अछि कि राजा एकाएक चिंतित भ' जाइत अछि जे कहीं नटनी सफल भ' गेल त' ओकर बेटा हमर बेटाक आधा राजपाटक मालिक भ' जाएत. राजाकें ई किन्नो मंजूर नहि जे एकटा अछूतक बेटा राज्यक स्वामी बनै ओकर बेटाक बराबरी करै. राजा रस्सीकें काटि देइत अछि मुदा नटनी जे मंजिल लग पहुचैबला छल से अपन बेटाक अधिकार लेल राजाकें मारि देइत अछि. ई नाटक जातिगत ढाचा आ ऊँच-नीचक परिपाटी पर प्रहार करैत अछि.
नाटकमे विभा रानी कखनो नटनी त' कखनो राजा त' कखनो सेनापति त' कखनो कोरस बनैत छथि आ अपन अभिनय सं बाडीक मूवमेंट सं दर्शककें सदिखन लगैत अछि जे कतेक कलाकार मंच पर काज क' रहल अछि. विशेषक' नटनीमे हुनकर अभिनय नीक लगैत अछि. जेना गाम घरमे बौआ सबकें माए-दादी तेल-कूर लगबैत अछि तहिना नटनी अपन बेटाकें तेल-कूर लगबैत अछि एहन-एहन कतेक दृश्य अपन मिथिलाक माटि पानिक याद दिलाबैत अछि. कतहु-कतहु नाटकक स्लो पेस कने अखरैत अछि. शुरूआत मे सेहो नाटकक गति कने धीमा छल मुदा जेना जेना कथा आगू बढैत अछि दर्शक लोकनि नाटकमे रमि जाइत छथि.
प्रियदर्शन पाठक संगीत आ विभा रानीक गाओल गीत नाटकक कहानीकें आगू बढबैत अछि. नाटकमे बाबा नागार्जुन आ गोरख पाण्डेय केर गीतक सेहो नीक प्रयोग भेल. एहि नाटकक निर्देशक छलाह राजेन्द्र जोशी.
(रिपोर्ट : जीतेंद्र नाथ जीतू)


text:
ⓘ तादी गाउँपालिका
तादी गाउँपालिका नुवाकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद नुवाकोट जिलामे साविकक खरानिटार, रालुकादेवी, उर्लेनी, सुन्दरादेवी, आ नर्जामण्डप गाउँ विकास समितिसभके मिलाए तादी गाउँपालिका बनाएल गेल अछि । तादी गाउँपालिकाक कूल क्षेत्रफल ६९.८० वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकाक कूल जनसङ्ख्या १७९३२ रहल अछि । ई गाउँपालिकाक सिमाना पूर्वमे दुप्चेश्वर गाउँपालिका, पश्चिममे सूर्यगढी गाउँपालिका, उत्तरमे रसुवा जिला तथा दक्षिणमे पञ्चकन्या गाउँपालिका धरि फैलल अछि ।


text:
नवका- पुरनका लेख सर्च करु...
दरभंगा मे बाढ़ि सं हाल खराब...
दरभंगा मे बाढ़ि के हालत गंभीर बनल जा रहल अछि. जिला के कई इलाका मे पानि धुसि गेल अछि. शहर के निचला इलाका मे सेहो बागमती के पानि आबि गेल अछि. जिला के करीब दर्जन भर ब्लॉक के गाम बाढ़ि के पानि मे डूबि गेल अछि. केवटी... जाले... कुशेश्वरस्थान... बिरौल... घनश्यामपुर... कीरतपुर के हाल खराब बनल अछि. सरकारी मदद नहि के बराबर अछि. एहि सं लोक मे काफी गुस्सा अछि. दरभंगा सं हमर गाम केवटी जाए के बीच मे खिरमा के पास सेहो रोड पर ठेहुन भर पानि बहि रहल अछि. लोक के अनाय-जनाय रुकल पड़ल अछि. किछ लोक हिम्मत कs क आबिओ जा रहल छथिन्ह त भगवान के नाम लs क. ई दरभंगा-जयनगर के जोड़य वाला हाइवे अछि. मुदा एकर हाल कोनो खरंजा वाला रोड सं सेहो बदतर बनल अछि. कमिश्नर साहेब एहिठाम आबि लोक सभ के मदद देबय के ... राहत बांटय के निर्देश देलखिन्ह मुदा सभ देखावटी काज भs रहल अछि.
रोड सं दूर गाम के लोक सभ अपन माल मवेशी... धिआ-पुता... परिवार के लs क रोड पर आबि गेल छथिन्ह... स्कूल मे शरण लेने छथिन्ह. एक गप अछि जे एहन हाल मे लोक एक दोसरा के मदद करय लेल सेहो आगां आबय छथिन्ह. ओना किछ लोक एहनो समय मे फायदा उठाबय चाहय छथिन्ह. सामान सभ के दाम दोगुना- तिगुना मांगय छथिन्ह.
पिछला कई दिन भेल झमैटगर पानि के कारण स्थिति आओर खराब भेल अछि... दोसर नेपाल दिस सं सेहो पानि के अनाय जारी अछि. बागमती... कमला बलान... भूतही बलान... कोसी सभ मे पानि उफान मारि रहल अछि. पानि घुसि जाए के कारण कइटा गाम टापू जका बनि गेल अछि. लोक के आबय जाए के सहारा बस नाव अछि. मुदा नाव नहि होनाए सेहो एकटा समस्या अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
शनिवार, 19 सितंबर 2009
असली प्रशंसा
जेना कोनो बरियाती गेला स' शारीरिक असुविधा छोडि एक्केटा वस्तु भेटैत छैक आ ओ थीक लोक, अपन लोक एक ठाम, तहिना साहित्यिक गोष्ठीमे गेला संता सैह फैदा होइ छै।काल्हि स्व।हरिमोहनझाजीक जयंती आयोजन मे जा सैह लागल।आब कहां क्यो किछु एहन कहैत अछि जे मूडी घुमा क' देखियै आ कान पाथि क' सुनियै।सब ठाँ अहाँके वैह भेटत जेकरा अहां चर्वित चर्वण कहि क' अंठा दियै' ।काल्हि अहिना एक टा उदयीमान लेखक आ वर्तमान 'परफेसर' एना बोर केलनि...अहि स' नीक त' हरिमोहनबाबू पर विद्यार्थी स लिखैत अछि।की विलक्षण जे हमरो कैक परीक्षामे हरिमोहनबाबूक रचना पर लिख' पडल अछि। की आश्चर्य जे ओ हमरो पढेने छला आ हमर पितृव्य(श्री दिव्यानन्द सिंह) के सेहो।अपन बात कहैत हम सत्ते कहलियै जे एखनो जँ मोन उबियाइत अछि, की करी की नहि करी...की पढी...की नहि पढी...? त' हम हरिमोहनबाबूक कोनो किताब पढ' लगै छी। कोनो लेखकक, हमरा जनैत सब स' पैघ प्रशंसा यैह छियै...ई जँ क्यो हमरा कहैत त' हम फूलि क' कुप्पा भेल रहितौं। आमीन।
प्रस्तुतकर्ता साकेतानन्द नवहटिया पर 1:50 am कोई टिप्पणी नहीं:
लेबल: "रेलिजीयस ब्लैकमेल", मंगनीक चन्दन
बुधवार, 16 सितंबर 2009
लेखक आ लेखनक अनजानल पक्षपक्ष
एक टा निमंत्रण पत्र पर मुंशी प्रेमचन्द तुकाबन्दी(तुकबन्दी) केने रहथि_'सब के लिये निमंत्रण अपना जन मानें/ और पधारें इसको अपना ही घर मानें।' अहिना स्व। किरण जीक पांती भेटल__"किंतु मैथिली का तो मैं ही एक मात्र आधार/ मेरे बल पर ही अब तक है इसमे जीवन का संचार" । यात्री बाबा, माँ मिथिला के अंतिम प्रणाम कैक बेर केने हेता, कैक बेर ओइ धूल_धूसरित,षडयंत्र स' परिपूरित, कैक युगक जडताक मारल मिथिला घूरि क' नहि जाइ, हमरे जेकाँ सोचने हेताहे__मुदा लिखै छथि__"यश_अपयश हो,लाभ_हानि हो,सुख हो अथवा शोक/सभ स' पहिने मोन पडैछ अपने भूमिक लोक।" अपन भूमि...अपन लोक...ककरा ई लोकनि कहथिन ? हमरा त' होइत अछि जे लेखक कवि लोकनिक बारे मे ओहेन बात जनाबी जे ककरो बूझल नहि छैक। मुदा से आब फेर कहियो।
प्रस्तुतकर्ता साकेतानन्द नवहटिया पर 8:31 pm कोई टिप्पणी नहीं:
लेबल: "रेलिजीयस ब्लैकमेल", मंगनीक चन्दन
शनिवार, 12 सितंबर 2009
लिखबाक बेगरता
लिखैक वाध्यता मे कखनंहु नीको चीज़ लिखा जाइ छै ! हमरा अपन आ आनोक कैक टा रचना सब मोन पडि आयल जे अत्यधिक दबाब आ तनावमे लिखायलछलै। पैघ लेखक यथा रेणुजी(फणीश्वरनाथ रेणु) कि राजकमल,यात्री आदि आर्थिक दबाब मे लिखै छला; संपादक किंबा प्रकाशक के तगादा अबै छलनि ,लिखै जाइ छला।
शरद होथि कि अज्ञेय, पैसा बहुत पैघ मोटिभेटिंग फैक्टर छलै। सुकुर छैक जे आइ तक पैसा ई त' डिसाइड केलक जे के लिखत, कहिया लिखत ? मुदा की लिखत ? ई एखनंहु लेखके निर्णय करैत अछि।अइ देशक लोकके भूखल राखि दियौ, असुरक्षित रह' दियौ सब सहि लेत___मुदा मुंह जँ' जाबि देबै, बजैलए जँ' नंहि देलियै, त' विद्रोह क'
देत। लिखैक वाध्यता तखनो होइ छैक जखन बजै पर पाबन्दी हुए।इन्दिराक इमरजेंसी में एकर नीक अनुभव भेल लोक के !
शरद होथि कि अज्ञेय, पैसा बहुत पैघ मोटिभेटिंग फैक्टर छलै। सुकुर छैक जे आइ तक पैसा ई त' डिसाइड केलक जे के लिखत, कहिया लिखत ? मुदा की लिखत ? ई एखनंहु लेखके निर्णय करैत अछि।अइ देशक लोकके भूखल राखि दियौ, असुरक्षित रह' दियौ सब सहि लेत___मुदा मुंह जँ' जाबि देबै, बजैलए जँ' नंहि देलियै, त' विद्रोह क'
देत। लिखैक वाध्यता तखनो होइ छैक जखन बजै पर पाबन्दी हुए।इन्दिराक इमरजेंसी में एकर नीक अनुभव भेल लोक के !
प्रस्तुतकर्ता साकेतानन्द नवहटिया पर 11:21 am कोई टिप्पणी नहीं:
गुरुवार, 10 सितंबर 2009
हम अपना के आलसी नँइ बूझै छी, क्यो आइ तक ई 'रीमार्को 'ने देलक।जखन कि बच्चे स' हमर सब क्रिया_कलाप के लोक देखैत आयल , नीक बेजाय,जे भेलै से कहैत आयल।मुदा पता नँइ आइ काल्हि गाम जायब दुर्ग बूझि पडैत अछि, जखन कि संचार क्रांतिक कारणे कहबे केलंहु जे आवागमन बहुत सुलभ भ' गेल छैक। मुदा शनैः_शनैः रेडिओ मे काज केला स' जे चुस्ती_फुर्ती हमर स्वभाव बनि गेल छल अछि, से वयस आ कोनो डेडलाइन पकडै के बेगरता बिनु बिझायल जा रहल अछि। त' की हमरा कोनो व्यस्तता तकबाक चाही ? हमर चाची जी एक टा फकडा कि लोकोक्ति जे कहियै, कहैत रहथिन जे__"मरैक सोचि क' खेती नँइ करी आ जीवी त' खाई की?" लिखैयो लेल हमरा अहिना अपना के जोर लगब' पडैत अछि। भ' सकैत अछि ई वयसक कारणे हुए; पहिनो त' किछु काज रहै जे करैमे हमरा आसकति लगैत रहै ! नँइ, हमरा अपन समय के सब स' सही उपयोगक उपाय सोच' पडत।
प्रस्तुतकर्ता साकेतानन्द नवहटिया पर 8:45 pm कोई टिप्पणी नहीं:
मंगलवार, 8 सितंबर 2009
काल्हुक चर्चा के आगां बढाबी । संचार क्रांति स' जेना पार्थिव दूरी घटलैये___मोनक दूरी ओतबे बढैत गेलैये। गामक लोक आब सम्हरि क' बजै छै । पहिने हम शहर स' आबी त' गामक लोकक बेबाकी देखि क' अचरजमे पडि जाइ।अपन गोपनीय स' गोपनीय बात के एत्ते सहजता स' ओ लोकनि कहथिन, एना निष्कलुष भ' क' जे हम जे अवाक होइ से फुरबे ने करय जे की बाजी ! मुदा आब हमर गामक लोक पौलिश्ड भ' गेल अछि, बेसी टोनबै त' तेना दिल्ली बला 'तेरे को_मेरे को' छांटत जे टराटक्क लागि जायत। तैं गाम स; आब गामक सब गुन चल गेलैये.... शहरक सब दुर्गुण
पग_पग पर भेटत। सुधा दूध आब बिकाय लागल अछि गाम मे, तथाकथित अंग्रेजी दारूक दोकान गत दस वर्ष स' बेसी स' अछि। कोनो जनी_जाइत पहिने जकाँ नहि निकलि सकैत अछि।भ' सकैत अछि जे गामक भरि बज़ार अहां टहलि आबी आ क्यो ने अहा. के टोक़ॆ।
पग_पग पर भेटत। सुधा दूध आब बिकाय लागल अछि गाम मे, तथाकथित अंग्रेजी दारूक दोकान गत दस वर्ष स' बेसी स' अछि। कोनो जनी_जाइत पहिने जकाँ नहि निकलि सकैत अछि।भ' सकैत अछि जे गामक भरि बज़ार अहां टहलि आबी आ क्यो ने अहा. के टोक़ॆ।
प्रस्तुतकर्ता साकेतानन्द नवहटिया पर 6:26 am कोई टिप्पणी नहीं:
शनिवार, 5 सितंबर 2009
रहना नहि देश बिराना है
सुनू एक गामक कथा । जे हमर बड लग अछि ,मुदा हम ओकरा स' बड दूर छियै ? कियै ? ओकर किरदानी स'।भैयारी, सत्ते, उम्हर जाइक मोन नँइ करैये। आब एखन ओ गाम मे नीतीशजीक विकास योजना कि केंद्र सरकारक नरेगा आदिक चलती नै छै, ओइठाम एकटा एन।आर।आइ। जे चीन ,जापान कत्तौ स' अल्लमगल्लम पाइ कमा क' आयल अछि...आ उपर स' नीचा धरि, सबके चानीक जूता स' मारि क' सकदम क' देने अछि आ अपने दुनू_तीनू भाइ के जे मोन होइ छैक से केने घुरैये। पहिने अपन आस_बास लग बसल लोक के साम_दाम_दंड_भेद स' हंटेलक।एहन लोक के, ताहू मे लालूक राजमे, ब्लौकके खरीदति कते देरी लगितै ?आब ओ गामक सब पुरान मंदिर के तोडि नव मंदिर बना ओकरामे अपन बाप_दादा कि सात पुरुखाक नाम खोधबा लैत अछि। ऑगाम स' हजारों_हजार युवक अकुशल मजदूरक रूप मे रोज 'डिल्ली_पनिजाब' जा रहल अछि, आ बहुत कम मजदूरी पर काज करै लए विवश...हजार नहिं, लाखक लाख लोक अहि क्षेत्रक एहन अछि जकरा ने माथ पर छत नसीब छैक आ ने दुनू सांझ सु_अन्न ! लोक पढत त' विधर्मी कहत...मुदा तैयो क्यो कहे हमरा जे ओ गाम वासी सब के जीवित लोकक माथ पर छत हैब उचित नहि बुझाइत छनि ? हुनकर गाम स' बिहारीभुख्खड सब जानि कि कुशल, पौलीटेकनीक स' प्रमाणपत्र प्राप्त कुशल श्रमिक ? ओ त' अरबो देश जा क' नीक कमा स्कैत अछि ! मुदा ई के ककरा कहतै ? एत' किछु कहला पर हस्तक्षेप बूझल जेतै । तैं ओइ गाममे सबके सब किछु दैबला भगवान _भगवतीके एत्ते पैघ मन्दिर बनाक' बडकी टा घर देल जा रहलनि अछि। जाहि स' ओ कत्तौ आन ठाम नहि नहि जाथि,अही काजमे सब लागल अछि, अही काजमे चीन_जपान स' फिरल ओ एन.आर.आइ, लागल अछि...अही स' सब कमा_खा रहल अछि आ एक टा अनप्रोडक्टिभ काज के अत्यंत महत्वपूर्ण मानि कहिया स' ने ओहीमे लागल अछि। देखियौ कहिया तक ई मन्दिर निर्माण पूरा होइत छैक आ गाम ओइ स' उबरि पबैये।
प्रस्तुतकर्ता साकेतानन्द नवहटिया पर 10:35 pm कोई टिप्पणी नहीं:
मेरा गाँव.,मेरा देश्
ओ दिन बीत गेलै जहिया गाम('गाम माने__गाम नवहट्टा, थाना चर्राइन, परगन्ना कबखंड,
ज़िला_सहरसा पुराना भागलपुर !") जेबाक सोचिये क' उत्साहित भ' जाइ छलंहु। जखन कि गाम जायब अत्यंत कष्ट साध्य आ अर्थ साध्य काज छलै। पटना स' जायब त' साओन_भादव के उमडल नदिया, गंगा पार करू...रेल स' मानसी भेने कोपडिया आ बदला स्टेशनक बीच सात_आठ किलोमीटरक रोमैंटिक 'वाक'....फेर रेल...फेर सहरसा मे रेल बदलू...तकर बादक दस किलोमीटर...माने पंचगछिया स्टेशन स' नवहट्टाक पुनः (रोमैंटिक) पद_यात्रा ? रोमैंटिक त'
कत्तहु स' नंहि...स्थानाभावक कारणॆ ताहि दिन रोडे बाथरूमो छलैक किछु लोकक ! ओइ हेंकके मीलों तक झेलब...नीक कत्तौ लगै ? मुदा, जाइ _अबैमे तीन दिनुका ई कष्ट, असुविधा लोक, लोक स' भेंट क' क' भुलि जाइत रहै... हमहीं जाबे एत' पटने मे पढैत रही,परिवार नहि भेल रहै, सब तातील मे गाम जाइते टा रही...आब एत' पटना जंक्शन स' सात बजे भोर जँ इंटरसिटी स' लोक चलै त' एक बजे ओ सहरसा मे रहत आ तीन बजे साकेत में।गोया
कि चुनानचे ओकरा मोसकिलस' दस घंटा, हमरा सन सीनियर सिटिजन के मोस्किल स' सौ टा टाका खर्च हेतै...जे हमर वित्तक लोक अनायासे क' सकैत अछि...तैओ...गाम दिस हमर पैर कियैक ने उठैये। संभवतः स्नेहक जाहि सरोवर मे हम गाम जाइते जेनां बोहिया लगैत रही...से आब कत्त' पाबी...दैया कहाँ गये वो लोग....? तैं गाम जाइत नँइ नीक लगैत अछि। मुदा कहल गेलैये जे कनबाक मोन त' आंखिमे गडल काठी...साफ_साफ कहियौने जे एतुक्का ए.सी. इंटरनेट,डाक्टरी सुविधा गाम दिस डेग उठबै स' रोर्कैत अछि।गाँव आ शहरक खाधि पटलैये ? सुविधा के दृष्टियें बिहारक ज़िला मुख्यालयमे आ पटनामे बहुत अंतर छैक एखनंहु।
ज़िला_सहरसा पुराना भागलपुर !") जेबाक सोचिये क' उत्साहित भ' जाइ छलंहु। जखन कि गाम जायब अत्यंत कष्ट साध्य आ अर्थ साध्य काज छलै। पटना स' जायब त' साओन_भादव के उमडल नदिया, गंगा पार करू...रेल स' मानसी भेने कोपडिया आ बदला स्टेशनक बीच सात_आठ किलोमीटरक रोमैंटिक 'वाक'....फेर रेल...फेर सहरसा मे रेल बदलू...तकर बादक दस किलोमीटर...माने पंचगछिया स्टेशन स' नवहट्टाक पुनः (रोमैंटिक) पद_यात्रा ? रोमैंटिक त'
कत्तहु स' नंहि...स्थानाभावक कारणॆ ताहि दिन रोडे बाथरूमो छलैक किछु लोकक ! ओइ हेंकके मीलों तक झेलब...नीक कत्तौ लगै ? मुदा, जाइ _अबैमे तीन दिनुका ई कष्ट, असुविधा लोक, लोक स' भेंट क' क' भुलि जाइत रहै... हमहीं जाबे एत' पटने मे पढैत रही,परिवार नहि भेल रहै, सब तातील मे गाम जाइते टा रही...आब एत' पटना जंक्शन स' सात बजे भोर जँ इंटरसिटी स' लोक चलै त' एक बजे ओ सहरसा मे रहत आ तीन बजे साकेत में।गोया
कि चुनानचे ओकरा मोसकिलस' दस घंटा, हमरा सन सीनियर सिटिजन के मोस्किल स' सौ टा टाका खर्च हेतै...जे हमर वित्तक लोक अनायासे क' सकैत अछि...तैओ...गाम दिस हमर पैर कियैक ने उठैये। संभवतः स्नेहक जाहि सरोवर मे हम गाम जाइते जेनां बोहिया लगैत रही...से आब कत्त' पाबी...दैया कहाँ गये वो लोग....? तैं गाम जाइत नँइ नीक लगैत अछि। मुदा कहल गेलैये जे कनबाक मोन त' आंखिमे गडल काठी...साफ_साफ कहियौने जे एतुक्का ए.सी. इंटरनेट,डाक्टरी सुविधा गाम दिस डेग उठबै स' रोर्कैत अछि।गाँव आ शहरक खाधि पटलैये ? सुविधा के दृष्टियें बिहारक ज़िला मुख्यालयमे आ पटनामे बहुत अंतर छैक एखनंहु।
प्रस्तुतकर्ता साकेतानन्द नवहटिया पर 5:54 am कोई टिप्पणी नहीं:
गुरुवार, 3 सितंबर 2009
हालाते हाजिरा
दू टा पोस्टिंग बी.एस.एन.एल. के भेंट चढि गेल.....रहै छै_रहै छै नेटक कनेक्शने गायब भ' जाइ छै। सब मना करैत रहय ।सभक रायक विरुध्ध हम बी.एस.एन.एल. कनेक्शन लेलंहु, आब भोगै छी।कैकटा पोस्टिंग मेटा गेल। शाश्वती कोसी क्षेत्र स' घुरली है आ बिहारक, एत्ते तक जे कोसी क्षेत्रक सेहो विकास देखार रूपे भ' रहल छैक एहन हुनका लगलनि।विकासक बयार हमरा एत्त' पटनोमे लागल अछि। भ' त' रहल छै विकास , मुदा भैये रहल छै ! कहिया स' भ' रहल छै आ कहिया तक हेतै...से के कहत। एखन तीन साल भेलनि अछि आ पटनोक सडक निर्माण ने पूरा भेलनि अछि। कहिया तक सडक बनि सकतनि; सेहो कहैबला क्यो ने अछि। स्वर्गीय जयप्रकाशनारायणक सब चेला 'लुम्पेन' , सब चेला फेंकैबला, अपने भ्रष्ट नहियों हुए, भ्रष्टाचारी सब स' घेडायल रहबे करत, जत्ते काज नहि करत ओकर दोबड हांकत। तैं शाश्वती के बेसी उत्फुल्ल नहि हेबाक चाहियनि। जे काज भ' रहल छैक से बिना पैसा खेने भ' रहल छैक, एकर पता एखन थोडे लगतै ? ओ त' नितीश जी के गेलाक बादे टेर लगतै । दोसर विकराल प्रश्न ई छै जे बिहारमे चलि रहल विकास कार्यक गुणवत्ता केहन छै ? इहो समये कहत, नँइ ?
प्रस्तुतकर्ता साकेतानन्द नवहटिया पर 3:25 am कोई टिप्पणी नहीं:
लेबल: मंगनीक चन्दन, हालाते हाजिरा
बुधवार, 2 सितंबर 2009
ककर सक्क ?
एकरा कृपा छोडि आर किछु नहि कहल जेतै जे चातुर्मास्या बीत गेलै आ उत्तर बिहार बचल छै ? एक्के बेरिया चमत्कार हौ गुरूजी! ऐसनो होइ छै कभी_कभी!
आब हमरा गामक सुरता धेलक अछि। दशमीमे त' गाम मे नहि रहब... नहि सोचलंहु अछि जे कत' रहब। मुदा हम अपन नव हौबी, ऐ ब्लौग स', भ' सकैत अछि जे बहुत दिन तक दूर भ' जाइ। की कहू, अपन हारल आ बहुअक मारल लोक बजैत अछि? देश भक्तिक उदात्त भावना वश, हम छौ मास रुकलंहु, आ जखन बी.एस.एन.एल. अपन इंटरनेट वायरलेस सेवा शुरू केलकै त' पांच हज़ार खर्च क' ओकरे डाटा कार्ड लेलं। से की कहू,जाबे तक खोजा इमली मे सडकक कात मे रही त' इंटरनेट काज करैत रहल...आब कौखन क' क जाइत अछि। देश भक्तिक नीक फल भेटल।जखन की रिलायेंसक कनेक्शन सबतरि छै। गाम माने नौहट्टा जायब सजाय सन लगैत अछि। जत' धर्म,परोपकार,व्यवसाय, समाज सेवा आ सामाजिक शोषण एके संगे होइत हुए, जत' धर्म क' अपना के अमर बनेबाक वामनी_वृत्ति सब पर हाबी हुए...जत' लोकके अपन कोनो सोच नै हुए, मात्र लक्ष्मीपति भेल ताके; पात्र_कुपात्र के तकैये...पाइ डकैतिये स' कियैक ने अर्जल हुए...हमर ग्रामीण ओकर अंध अनुसरणकर्ता रहल अछि सदाय; तैं हमरा नौहट्टा जा क' दिन_राति लाउड स्पीकर सुनैत रहबाक कोनो इच्छा नहि अछि...अवश्ये, हमर पिता, बहुत गलत जगह के अपन घर मानि लेलनि। आब अ ताबेइमे ककर सक्क ?
आब हमरा गामक सुरता धेलक अछि। दशमीमे त' गाम मे नहि रहब... नहि सोचलंहु अछि जे कत' रहब। मुदा हम अपन नव हौबी, ऐ ब्लौग स', भ' सकैत अछि जे बहुत दिन तक दूर भ' जाइ। की कहू, अपन हारल आ बहुअक मारल लोक बजैत अछि? देश भक्तिक उदात्त भावना वश, हम छौ मास रुकलंहु, आ जखन बी.एस.एन.एल. अपन इंटरनेट वायरलेस सेवा शुरू केलकै त' पांच हज़ार खर्च क' ओकरे डाटा कार्ड लेलं। से की कहू,जाबे तक खोजा इमली मे सडकक कात मे रही त' इंटरनेट काज करैत रहल...आब कौखन क' क जाइत अछि। देश भक्तिक नीक फल भेटल।जखन की रिलायेंसक कनेक्शन सबतरि छै। गाम माने नौहट्टा जायब सजाय सन लगैत अछि। जत' धर्म,परोपकार,व्यवसाय, समाज सेवा आ सामाजिक शोषण एके संगे होइत हुए, जत' धर्म क' अपना के अमर बनेबाक वामनी_वृत्ति सब पर हाबी हुए...जत' लोकके अपन कोनो सोच नै हुए, मात्र लक्ष्मीपति भेल ताके; पात्र_कुपात्र के तकैये...पाइ डकैतिये स' कियैक ने अर्जल हुए...हमर ग्रामीण ओकर अंध अनुसरणकर्ता रहल अछि सदाय; तैं हमरा नौहट्टा जा क' दिन_राति लाउड स्पीकर सुनैत रहबाक कोनो इच्छा नहि अछि...अवश्ये, हमर पिता, बहुत गलत जगह के अपन घर मानि लेलनि। आब अ ताबेइमे ककर सक्क ?
प्रस्तुतकर्ता साकेतानन्द नवहटिया पर 3:33 am कोई टिप्पणी नहीं:
लेबल: ककर सक्क ?, मंगनीक चन्दन
मंगलवार, 1 सितंबर 2009
हालाते हाजिरा
जाहि वयसमे हम छी, ताहिमे कहां दन पहिलुका कोनो हिस्सक नँइ छूटै छै आ ने कम्प्यूटर आदि सन कोनो नव तकनीक सीखल होइ छै...ई दुनू बूढ लोकनिक कामचोरी छोडिआर किछु नँइ छियै। मोटा_मोटी चालीस वर्ष तक पान खेलाके बाद पछिला साल तमकि क' छोडि देलियै खायब। ठीके कहै छी, हमरा ने कोनो'विथड्राल सिंड्रौम' भेल आ ने हम दुखीते पडलंहु। मनुखक शरीर बहुत किछु सहै जोगर बनल छै...नीक_बेजाय,सर्द_गर्म मोन के अधिक तन के कम लगै छै। कम्प्यूटरो पर काज केनाइ कोनो युवा वर्गक बपौती नहि छियनि।
मुहल्ला डौट कौम मे शाश्वतीक आलेख ज' अपन मुख्य मंत्रीजी पढितथि...त' फूलि क' नगाडा भ' गेल रहितथि !
वर्षा भ' रहल छै...भ' रहल छै, आ सब साल जेकाँ अहू साल हमर मोन संभावित बाढि (कि प्रलय?) के सोचि भालरि भ' उठल अछि। की कोसी माइक नाटक अहू बेर हेतै...की अइ बेर बकसि देलनि हमरा सब के ? के कहे? ओकर चपेटमे त' जितिया धरि पडि सकैत छी...जे से । एखन त' एत' ओत' सबतरि सब सकुशल छैक, यैह कोन कम ?
प्रस्तुतकर्ता साकेतानन्द नवहटिया पर 5:33 am कोई टिप्पणी नहीं:
लेबल: मंगनीक चन्दन, हालाते हाजिरा
सदस्यता लें संदेश (Atom)


text:
मैथिली मिडिया जगत'क चर्चित व्यक्तित्व....धीरेन्द्र प्रेमर्षि / Dhirendra Premarshi
ई छथि मैथिली मिडिया जगत'क चर्चित व्यक्तित्व....धीरेन्द्र प्रेमर्षि कांतिपुर ऍफ़.एम. सँ हिनक आ रूपा झा संचालित कार्यक्रम "हेल्लो मिथिला" सफलता'क कीर्तिमान गढ़लक...ग़ज़ल-गीत लेखन'क महारथी प्रेमर्षि कथा लेखन,गायन में सेहो एकटा उल्लेखनीय नाम अछि... अभिनय'क क्षेत्र मे धीरेन्द्र जीक योगदान सराहनीय छनि...मैथिलीक ... पहिल टीवी धारावाहिक "मिथिलाक व्यथा"क मुख्य अभिनेता प्रेमर्षि विद्यापतिक जीवन पर निर्मित मैथिलीक एकमात्र धारावाहिक "महाकवि विद्यापति" मे सूत्रधार'क जीवंत अभिनय केने छथि....


text:
एहि बेर फेर ठगाएल बिहार. रेल मंत्री ममता बनर्जी एक बेर फेर सं बिहार के झुनझुना थमा देलीह. ममता जी अपन राज्य पश्चिम बंगाल पर तं जमि कs मेहरबानी करलीह मुदा बिहारक अनदेखी करय मे कोनो कोर-कसर नहि छोड़लीह.
विधानसभा चुनाव के देखैत बंगाल मे जतय रेलक प्रोजेक्टक बरसात करि देल गेल ओतय बिहार सं एकदम सं मुंह फेर लेल गेल. रेल बजट सं पहिने पटना मे बिहारक
सांसद सभ के संग बैसार सेहो कएल गेल छल मुदा ओकरो कोनो असर नहि पड़ल.
बिहार के लेल जे नवका ट्रेन देल गेल अछि ओहि मे हावड़ा-दरभंगा एक्सप्रेस... हैदराबाद-दरभंगा एक्सप्रेस साप्ताहिक अछि डे मूरी...झारसुगुड़ा...नागपुर भsक चलत... सहरसा-पटना इंटरसिटी एक्सप्रेस ... शालीमार(बंगाल)- पटना के बीच एसी दुरंतो... सासाराम -दिल्ली एक्सप्रेस शामिल अछि.
पर्यटन के बढ़ावा देबय लेल जन्मभूमि गौरव नाम सं ट्रेन चलाएल जाएत. एहि मे एकटा ट्रेन बिहार मे खाता मे आएल अछि ई ट्रेन हावड़ा सं बोलपुर... राजगीर... पटना... वाराणसी होएत गया आएत फेर एहिठाम सं वापस हावड़ा चलि जाएत.
एकरे संग एक भागलपुर सं अजमेर के लेल एकटा ट्रेन मिलल अछि. अजमेर-किशनगंज एक्सप्रेस के न्यू जल्पाईगुड़ी तक बढ़ा देल गेल अछि.
एकर अलावा किछ ट्रेन बिहार भsक गुजरत. जेहि मे सं एकटा आसनसोल-गोरखपुर एक्सप्रेस अछि जे छपरा-सीवान भsक चलत.
एकरे संग निजामुद्दीन- बापूधाम मोतिहारी एक्सप्रेस मुजफ्फरपुर तक... जम्मूतवी-सोनपुर एक्सप्रेस सेहो मुजफ्फरपुर तक... हाजीपुर-फूलवरिया पैसेंजर बथुआ बाजार तक... आओर हाजीपुर-थावे पैसेंजर कप्तानगंज तक बढ़ाएक गेल अछि.
आरजेडी सांसद आओर पूर्व रेल मंत्री लालू यादव ममता जी के बिहार के अनदेखी करय पर टोकबो करलखिन्ह मुदा ओहि टाइम रेलमंत्री के बजट पेश करय के कारण हुनका शांत होए पड़लन्हि.
बजट सं पहिने मुख्यमंत्री नीतीश कुमार जी सेहो ममता बनर्जी के चिट्ठी लिख किछ ट्रेनक मांग करने छलखिन्ह. मुदा लगैत अछि ममता जी ओहि पत्र के फाड़ि डस्टबिन मे फेंक देलीह.
हम अहां सभ के पहिनहुं कहने छलहुं जे अपन-अपन एमपी... एमएलए पर दबाव बनाउ. लगैत अछि अहां सभ सेहो अपना-अपना इलाका लेल...नवका ट्रेन...प्रोजेक्ट लेल एमपी-एमएलए सं सम्पर्क नहि करलौं.
सांसद-विधायक जी सेहो सुतल रहलाह. लोकतंत्र मे सुतल रहला पर एहने अनदेखी होएत अछि. आब जे नियति अछि ओकरा के बदलत? ठेलम-ठेल रेल मे चढय मे मजा आबैत अछि त दोसर कि करत?


text:
इन्डियन आइडल
इन्डियन आइडल पोप आइडल प्रारूपक भारतीय संस्करण छी जे २००४ सँ सोनी एन्टरटेनमेन्ट टेलिभिजन पर प्रसारित होएत अछि । ई कार्यक्रम पहिल सत्र सँ प्रसारित होनाए शुरु भेल आ ओकर बाद दोसर, तेसर, चारिम, पाचम आ छठहम सत्र धरि प्रसारित भेछल । सातम आ आठहम सत्रक लेल इन्डियन आइडल जुनियर सन् २०१६ मे ९मा सत्रक लेल मूल इन्डियन आइडल शो शुरु होए सँ पहिने कार्यक्रम कऽ बदलि देलक । दशम सत्र २०१८ जुलाई ७ सँ हप्ताक अन्तमे सोनी एन्टरटेनमेन्ट टेलिभिजन पर प्रसारित होएत छल ।
ⓘ नेहा कक्कड़
नेहा कक्कड़ एक भारतीय पार्श्व गायक छी । ओ टेलिभिजन रियालिटी शो इन्डियन आइडल सत्र २ मे प्रतिस्पर्धा केनए छल । २००८ मे, ओ म्युजिक कम्पोजर मीत ब्रोससँ मिल एल्बम नेहा द रक स्टार विमोचन केनए छल ।
1. बाह्य जडीसभ
- नेहा कक्कड़ ट्विटरमे
- इन्टरनेट चलचित्र भण्डारणमे नेहा कक्कड़
- नेहा कक्कड़ फेसबुकमे
- नेहा कक्कड़ रिभर्बनेसनमे
- नेहा कक्कड़ इनस्टाग्राममे
- आधिकारिक वेबसाइट
- नेहा कक्कड़ युट्युबमे


text:
नवका- पुरनका लेख सर्च करु...
बिहार दिवसक कार्यक्रम
बिहार उत्सवक कार्यक्रम गांधी मैदान मे सांझ करीब 4 बजे शुरू होएत. कार्यक्रम के शुरूआत बिहार गौरव गान सं होएत. एहि के बाद मुरारी लाल तिवारी के होली... चक्रवर्ती सिंह के चैता... कुंज बिहारी मिश्र जीक मैथिली... अंजलि भारद्वाज जीक भोजपुरी गीतनादक कार्यक्रम होएत.
एहि दिन पटना के श्री कृष्ण मेमोरियल हाल मे पंडित शिवकुमार शर्मा जीक संतूर वादन आओर अनूप जलोटा जीकक भजन-गजल गायन होएत. जखन कि तारामंडल सभागारमे संतोष नाहर जीक वायलिन आओर पंडित अजय चक्रवर्ती जीक शास्त्रीय गायन होएत.
शहर के रवीन्द्र भवन मे रानी खानम केर सूफी नृत्य आओर निनाद केर लोक गूंज गूंजत. एकरे संग एलएन मिश्र संस्थान मे 22 मार्च के मुशायरा-कवि सम्मेलन के आयोजन सेहो कएल गेल अछि.
अगिला दिन 23 मार्च बुध के बिहारी गीत... सोहर... बुंदू खां केर राजस्थानी लोकगीत... अजीत अकेला जीक मगही गीतनाद...बच्चा नसीम आओर नसीम रूही ग्रुप के कव्वाली के संग भरत शर्मा आओर आराधना सिंह जीक भोजपुरी कार्यक्रम होएत.
श्री कृष्ण मेमोरियल हाल मे पंडित हरि प्रसाद चौरसिया जीक बांसुरी वादन छनि... भूपेन्द्र-मिताली जीक गजल गायन सेहो होएत. एहि दिन तारामंडल सभागार मे कमला शंकर जीक गिटार वादन आओर अश्विनी भिडे देशपांडे जीक शास्त्रीय गायन सेहो होएत.
बुध दिन रवीन्द्र भवन मे हास्य कवि सम्मेलन राखल गेल अछि आओर पटनाक एलएन मिश्र संस्थान मे श्याम दास मिश्र जीक शास्त्रीय गायन केर आयोजन कएल गेल अछि.
कार्यक्रम के आखिरी दिन 24 मार्च के शारदा सिन्हा जीक मैथिली-भोजपुरी गीतनाद... विष्णु ओझा जीक भोजपुरी गीत... छउ नृत्य आओर छैला बिहारी के अंगिका गीतनादक कार्यक्रम अछि.
24 मार्च के अहां सुधीर पाण्डेय जीक तबला... पंडित बिरजू महाराज जीक कथक आओर सुमेरु जीक भजनक आनंद श्री कृष्ण मेमोरियल हाल मे लs सकय छी. रवीन्द्र भवन मे पोरस-सिकंदर नाटक... नीतू कुमारी नूतन जीक लोकगीत आओर कुमुद झा दीवान जीक शास्त्रीय गायन केर आनंद उठा सकय छी
आखिरी दिन एलएन मिश्र संस्थान मे अभय नारायण मल्लिक जीक ध्रुपद... कुशल दास जीक सितार आओर छन्नू लाल मिश्र जीक शास्त्रीय गायन सं सेहो सराबोर भ सकय छी.
बिहार उत्सव पर तीनु दिन कालीदास रंगालय मे बिहार बाल भवन किलकारीक कलाकार के तरफ सं राष्ट्रीय बाल नाट्य महोत्सव केर आयोजन सेहो कएल गेल अछि.
एकरे संग पटनासिटी सं दानापुर तक 18 टा सांस्कृतिक ग्रुप के तरफ सं छह ठाम नुक्कड़ नाटक सेहो कएल जाएत. तं आनंद उठाउ बिहार उत्सव के आओर बिहारी गौरव सं अपन माथ ऊंच करु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
बिहार मे बिजली संकट
बिहार आई-काल्हि बिजली केर भयंकर संकट सं दू-चारि भ रहल अछि. एक तं गर्मी दोसर बिजली नहि. गाम-घर मे माटि केर घर मे रहय वाला लोक सभ के तं ओतेक परेशानी नहि छनि. गाम-घर मे गाछ-वृक्ष बेसि होए सं लोक के प्राकृतिक हवा मिलय छनि.
मुदा शहर के पक्का मकान...बड़का-बड़का मकान मे रहय वाला लोक सभ के हाल खराब छनि. नहि पंखा चलय छनि नहि फ्रिज. प्राकृतिक हवा के तं कोनो ठोरे नहि. घर मे हाथवाला पंखा झेलैत-झेलैत सरकार के गरिआबैत रहय छथिन्ह.
ई हाल पूरा राज्य के अछि. छोटके शहर नहि राजधानी पटना के लोक सेहो गर्मी सं उनसा रहल छथिन्ह. जखन कि अखन मई-जून वाला गर्मी अएबो नहि करल अछि. बच्चा सभ से कछबछाएत रहय छथिन्ह.
सभ दिन सुनय मे आबैत अछि जे आई फलां ठाम धरना-प्रदर्शन भेल...तं आई फलां ठाम. कई ठाम हिंसक प्रदर्शन सेहो भ रहल अछि. नीतीश सरकार के कहनाय छनि जे ई केन्द्र सरकार के कारण अछि.
बिजली विभाग के मानल जाए तं गर्मी मे राज्य के ढ़ाई सं तीन हजार मेगावाट बिजली के जरूरत होएत अछि मुदा केंद्र सं सिर्फ आठ सं नौ सय मेगावाट बिजली मिल रहल अछि. एहि मे सं करीब साढ़े तीस सय मेगावाट बिजली इमरजेंसी सेवा के लेल रहैत अछि.
राज्य सरकार के हाल त्रिशंकु जकां भ गेल अछि. केंद्र आओर आम लोक के बीच सरकार के किछ करैत नहि बनि रहल अछि. राज्य के बिजली घर एक तरहे ठप पड़ल अछि.
कहलगांव...कांटी ठप अछि. बरौनी सं केहुना 50 मेगावाट बिजली आबि रहल अछि. कतहुं कोयला...पानि के समस्या तं कतहुं लोकल फॉल्ट....तकनीकी खराबी. लs दsक जनता के राहत नहि देखा रहल अछि.
सरकार दोसर ठाम सं बिजली खरीदय के कोशिश मे अछि मुदा सरकारी काज होएते-होएत न होएत. ताबैत धरि गर्मी मे पसीना बहाबैत रहुं. मुदा अहां सभ के सरकार पर दबाव बनाबय पड़त नवका कारखाना लगाबय लेल.
सरकार के सेहो एहन उपाय करय के जरूरत अछि जे आगां फेर एहि तरहक बिजली संकट सं लोक के पाला नहि पड़य. बिहार के बिजली क्षेत्र मे आत्मनिर्भर बनय पड़त. बिजली नहि रहला पर उद्योग-धंधा पर सेहो असर पड़ैत अछि.
लोक के रोजगार पर...कमाई पर भारी असर पड़ैत अछि. एहि लेक अगर बिहार के आगां देखय चाहय़ छी तं बिजली के एतेक उत्पादन करय पड़त जतय सं राज्य के खपत पूरा भ सकय आओर ककरो आगां हाथ नहि पसारय पड़य.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
बिहार विधानसभा चुनाव कें ल’ एनडीए मे सीट कें बंटवारा भ’ गेल। बिहार मे जेडीयू 115, जीतन राम मांझी केर पार्टी हम 7, आ भाजपा बीजेपी 121 सीट पर चुनाव लड़त। मंगलदिन राजधानी पटना मे आयोजित प्रेस कॉन्फ्रेंस मे सीएम नीतीश एकर ऐलान केलनि।
बिहारक मुख्यमंत्री नीतीश कुमार मंगलदिन लोजपा प्रमुख चिराग पासवान कें नाम लेने बिना हमला बजलनि। सीएम नीतीश कहलनि जे आइ राम विलास पासवान राज्यसभा कें सदस्य बनल छथि, ओ ककर बदौलत बनल छथि। कि ओ अपन बदौलत बनि गेल छथि। हुनक पार्टी कें दूटा विधायक छनि। की 2 विधायक वला पार्टी राज्यसभा कें सांसद बनि सकैत अछि?
प्रेस कॉन्फ्रेंस सं किछू देर पहिने प्रदेश भाजपा अध्यक्ष संजय जायसवाल मीडिया कें संबोधित करैत कहला जे बिहार मे एनडीए कें नेता नीतीश कुमार छथि, बिहार कें गठबंधन मे पुरा बात नीतीश कुमार कें नेतृत्व मे भ’ रहल अछि, नीतीश कुमार जी कें नेतृत्व कें भाजपा पूर्ण तरहे स्वीकार करैत अछि। एनडीए गठबंधन मे ओहे रहता जकरा हुनक नेतृत्व स्वीकार छनि। हुनका मुख्यमंत्री बनेबाक लेल भाजपा पूरा प्रयास करत आ तीन चौथाई बहुमत सं नीतीश कुमार कें नेतृत्व मे हम बनायब सरकार।
अहिसँ पहिने सोमदिन भाजपा नेतृत्व लोजपाक राजग गठबंधन सं बाहर भेलाक बाद बिहार कें प्रमुख पार्टी नेता कें संग उम्मीदवार सं ल’ चुनाव प्रबंधन धरी कें मुद्दा पर व्यापक चर्चा भेल। बिहार विधानसभा चुनाव मे भाजपा पूर्ण तरह सं लोजपा सं दूरी बनाके राखत आ खुलि क’ राजग कें जितेबाक अपील करत। जदयू कें संग संबंध मे कोनो खटास नहि आबय, एकरा लेल राजग कें कमजोर करय वला दल पर सेहो निशाना साधाल जायत। जखन, भाजपा कें आशंका अछि जे अहि स्थिति मे गठबंधन कें ल’ भितरघात बढ़ि सकैत अछि।


text:
ⓘ युएस-बंगला विमान दुर्घटना
युएस-बंगला विमानसेवा फ्लाइट २११ २०७४ फागुन २८ मे ढाकासँ काठमाडौं आएल विमान त्रिभुवन अन्तर्राष्ट्रिय विमानस्थलमे दुर्घटना भेछल । विमान दुर्घटनामे ७१ जना यात्रुसभ मध्य विमानमे सवार चादलक सदस्यसहित ५१ गोटेक मृत्यु भेछल बाँकी २० गोटे घायल भेछल । दुर्घटना स्थलमे ४९ गोटेक मृत्यु भेछल । मृत्युभेल सभमे २२ गोटे नेपाली, २८ गोटे बंगलादेशी आ एक चिनियाँ नागरिक रहल छल । दुर्घटनामे घाइल अन्य २० गोटेक काठमाडौँक विभिन्न अस्पतालमे उपचार भऽ रहल अछि ।
1. विमानक विवरण
दुर्घटनाग्रस्त विमान बम्बार्डियर ड्यास ८ क्यू४०० दर्ता कएल एस२-एजियु छल । विमान पहिले २००१मे स्क्यान्डेनेभियन एयरलाइन्समे पठाने छल, ओकरवाद एकरा सन् २०१४ मे युएस-बंगला एयरलाइन्समे बिक्री करैसँ पहिल २००८मे अगस्टसेम्बर एयरवेजमे बेचने छल । ई विमान पहिलेहि २०१५ मे दोसर घटनामे संलग्न भेल छल, ई सैदपुरमे धावन मार्ग छोड्लक मुदा कोनो मानवीय क्षति नै भेछल । विमान छोट क्षतिक सामना केलक आ आठ घण्टा पछा पुनः सेवामे घुमल छल ।
2. दुर्घटना विवरण
२०७४ फागुन २८ लगभग साढे २ बजे, त्रिभुवन अन्तर्राष्ट्रिय विमानस्थलमे ई विमान दुर्घटना भेछल । वरुणयन्त्र, फायरफाइटर, नेपाली सेना, प्रहरी आ उद्दारकर्तासभक अन्य टोली आग निभाउन एवं घाइतेक उद्धार केने छल । सोही विमानमे रहल एक यात्रुक अनुसार बंगलादेशक स्थानीय समयअनुसार मध्याह्न १२ बजे ३० मिनेट ओसभ जहाज चढेने छल । बंगलादेशसँ उदैत जहाजमे कुनो समस्या नै आएल छल । मुदा, काठमाडौंक आकाशमे आयल वाद अवतरण करैसँ पहिल जहाज कुछ असन्तुलित भेल जहिना ओ महसुस केने छल ।


text:
बिहार मे कोरोना कें संक्रमण तेजी सं बैढ़ रहल अछि। शुक्रदिन राज्य मे रिकॉर्ड 1742 नबका मामला सामने आयल अछि। एकरा संगे संक्रमितक कुल संख्या 23 हजार कें पार भ’ गेल अछि। शुक्रदिन कें जारी भेल स्वास्थ्य विभागक रिपोर्टक अनुसार, बिहार मे नव संक्रमण कें मामला मे ई अखन धरि सर्वाधिक संख्या अछि। स्वास्थ्य मंत्रालय कें संयुक्त सचिव लव अग्रवाल कें नेतृत्व मे बिहार मे कोरोना सं उत्पन्न स्थितिक जानकारी लेबाक लेल एक उच्च स्तरीय टीम रैबदिन बिहार आयत।
अहि टीम मे नेशनल सेंटर फॉर डिजीज कंट्रोल कें डायरेक्टर डॉ. एस के सिंह, एम्स मेडिसिन कें एसोसिएट प्रोफेसर डॉ. नीरज निश्चल शामिल रहता। एकरा पूर्व एकटा अन्य केंद्रीय टीम कें बिहार भेजल गेल अछि, जे राज्य सरकार कें अधिकारि कें संग कोरोनाक जांच आ इलाज सं जुड़ल जानकारी ल’ रहल अछि। शुक्रदिन केंद्रीय स्वास्थ्य राज्य मंत्री अश्विनी कुमार चौबे बिहार मे कोविड-19 कें वर्तमान स्थिति कें ल’ स्वास्थ्य सचिव, विशेष कार्य अधिकारी तथा संयुक्त सचिव कें संगे अलग-अलग बैठक केलनि। बैठक कें उपरांत संयुक्त सचिव कें नेतृत्व मे टीम भेजबाक निर्णय लेल गेल ,जाहिसँ राज्य कें अधिकारि कें संगे कोविड -19 केर वर्तमान स्थिति कें ल’ व्यापक कदम उठाओल जा सकत। बैठक मे स्वास्थ्य सचिव प्रीति सुदान, विशेष कार्य अधिकारी राजेश भूषण तथा संयुक्त सचिव लव अग्रवाल उपस्थित छला।
केंद्रीय स्वास्थ्य राज्य मंत्री बतओलनि जे केंद्र आ राज्य सरकार संगे कोविड-19 केर रोकथाम कें लेल सभ’ महत्वपूर्ण कदम उठाओल गेल अछि। मंत्रालयक नजैर बिहारक स्थिति पर अछि। अतय कें आला अधिकारी लगातार संपर्क मे रहैत अछि। वर्तमान स्थिति कें ल’ स्वास्थ्य मंत्रालय द्वारा एकटा टीम बिहार पहुंच चुकल अछि। दूसर उच्च स्तरीय टीम कें गठन क’ देल गेल अछि , जे रैबदिन पहुँचात। ई टीम रैबदिनक भोर संयुक्त सचिव लव अग्रवाल कें नेतृत्व मे पहुंचत।


text:
क्रिकेट
क्रिकेट एक ब्याट आ बलक सामूहिक खेल छी जकर शुरुआत दक्षिणी इङ्ल्यान्डमे भेछल । एकर सभ सँ प्राचीन निश्चित सन्दर्भ सन् १५९८ मे भेटैत अछि, अखन ई खेल १०० सँ बेसी देशसभमे खेलल जाएत अछि । एक क्रिकेट प्रतिस्पर्धामे ११ खेलाडीसभक दुई समूह होएत अछि ई खेल घासक मैदानमे खेलल जाएत अछि, जकर केन्द्रमे भूमिएक समतल २२ गज लम्बा पट्टी होएत अछि जकरा पिच कहल जाएत अछि । स्टम्प लकड़ी सँ बनल होएत अछि, जकरा पिचक दुनू दिस गाड़ल जाएत अछि आ ओकर प्रयोग एक लक्ष्यक रूपमे कएल जाएत अछि । बलर क्षेत्ररक्षण टिमक एक खेलाड़ी होएत अछि, जे बलिङक लेल एक कड़ा, चमड़ाक मुट्ठी आकारक ५.५ औंस बलक एक विकेटक नजदिक सँ दोसर विकेटक दिस करैत अछ ...
भारत राष्ट्रिय क्रिकेट टिम
भारत राष्ट्रिय क्रिकेट टिम भारतक राष्ट्रिय क्रिकेट टिम छी । ई क्रिकेट टिम बिसिसिआईद्वारा नियन्त्रित कएल जाइत अछि । भारतमे क्रिकेटक विकास युरोपेलीसभद्वारा १८अम शताब्दीमे भेछल तथा भारतमे पहिल क्रिकेट क्लबक स्थापना सन् १७९२ मे कोलकातामे भेछल ।
इङ्ल्यान्ड राष्ट्रिय क्रिकेट टिम
इङ्ल्यान्ड क्रिकेट टिम अन्तर्राष्ट्रिय क्रिकेटमे इङ्ल्यान्ड आ वेल्सक प्रतिनिधित्व करनिहार एकटा टिम छी । सन् १९९७ जनवरी १ बाद ई टिमके इङ्ल्यान्ड आ वेल्स क्रिकेट बोर्डद्वारा सञ्चालित अछि तहिने एहि सँ पूर्व एकरा सन् १९०३ सँ १९९६ क अन्त धरि मेरिलबोन क्रिकेट क्लबद्वारा शासित कएल गेछल । सन् १८७७ के १५-१९ मार्चमे आयोजित इङ्ल्यान्ड तथा अस्ट्रेलिया राष्ट्रिय क्रिकेट टिम बीच भेल म्याचके पहिल आधिकारिक टेस्टके रुपमे मानल जाइत अछि । सन् १९०९ जुन १५ मे ई दुनू राष्ट्र संग दक्षिण अफ्रिका क्रिकेट बोर्ड मिल इम्पिरियल क्रिकेट कन्फ्रेन्स गठन केनए छल । इङ्ल्यान्ड आ अस्ट्रेलिया बीच सन् १९७१ जनवरी ५ मे पहिल एकदि ...
अस्ट्रेलिया राष्ट्रिय क्रिकेट टिम
अस्ट्रेलिया क्रिकेट टिम क्रिकेट जगतमे सब सँ सफल टिमक रुपमे अस्ट्रेलियाके लेल जाइत अछि । अस्ट्रेलिया क्रिकेट टिम अखन धरि एकदिवसीय अन्तर्राष्ट्रिय क्रिकेटक विश्वकप क्रिकेट ४ बेर जित चुकल अछि ।
टेस्ट क्रिकेट
टेस्ट क्रिकेट, क्रिकेटक सब सँ लम्बा स्वरूप छी । एकरा खेलाडीसभक खेल क्षमताक वास्तविक परीक्षा मानल गेल अछि, मुदा तबो आब आबि ई खेलक एकदिवसीय स्वरूप तथा ट्वान्टी२० अन्तर्राष्ट्रिय अधिक लोकप्रिय अछि । टेस्ट क्रिकेट अन्तर्राष्ट्रिय क्रिकेट परिषदद्वारा मान्यता प्राप्त राष्ट्रिय टिम बिच खेलल जाइत अछि । दुई टिमके ११ खेलाडीद्वारा ४ इनिङ्गक म्याच खेलल जाइत अछि जे ५ दिन धरि चलैत अछि । क्रिकेटक ई स्वरूपके खेलाडीके वास्तविक क्षमताके प्रष्ट करैत अछि बात विज्ञसभ बतबैत अछि ।
एकदिवसीय अन्तर्राष्ट्रिय
एकदिवसीय अन्तर्राष्ट्रिय क्रिकेटक एकटा स्वरूप छी । जे दुई क्रिकेट टिमक बिचमे प्रत्येक टिम ५० ओभरक खेल खेलैत अछि । क्रिकेट विश्वकप एहि ढाँचामे खेलल जाइत अछि । एकदिवसीय अन्तर्राष्ट्रिय म्याचके लिमिटेड ओभर इन्टरनेसनल क्रिकेट सेहो कहल जाइत अछि कियाकी दुनु टिमक बीच सिमित ओभरक क्रिकेट म्याच खेलल जाइत अछि । अन्तर्राष्ट्रिय एकदिवसीय खेलक विकास २०अम शताब्दीक अन्तमे भेछल । पहिल एकदिवसीय म्याच मेलबोर्न क्रिकेट ग्राउन्डमे ५ जनवरी १९७१ क दिन अस्ट्रेलिया आ इङ्ल्यान्डक बीच खेलल गेछल । ई दुनु टिम बीच चालू तेसर टेस्ट म्याचक पहिलो तीन दिन वर्षा सँ प्रभावित भेला बाद खेल अम्पायर तथा रेफ्री म्याचके समाप्त करैक ...
१९८३ क्रिकेट विश्वकप
क्रिकेट विश्वकप १९८३ क्रिकेट विश्वकप प्रतियोगिताक तेसर क्रिकेट विश्वकप छल । ई प्रतियोगिता ९ जुन सँ २३ जुन धरि इङ्ल्यान्डमे आयोजन भेछल जकरा भारत जितने छल । ई टुर्नामेन्ट प्रुडेन्सियल एसुरेन्स कम्पनीद्वारा प्रायोजित छल । ई टुर्नामेन्टमे ८ टा टिम भाग लेने छल । ई क्रिकेट विश्वकप सुरु सँ नाटकीय रहल छल । भारत तथा जिम्बाब्वे जका टिम विश्वकप सुरु होमए सँ पहिने आन टिमक मुकाबलामे स्तरीय क्रिकेट नै खेलैक छल मुदा ओसभ वेस्ट इन्डिज तथा अस्ट्रेलिया जका कड़गड़ टिमसभके हराए सनसनी फैलोनए छल । ई प्रतियोगितामे एक म्याच ६० ओभरक खेलाएल गेछल आ खेलाडी उज्जर पोसाकमे तथा लाल क्रिकेट बल सँ खेलैक नियम छल । म्याच दिनम ...
अन्तर्राष्ट्रिय क्रिकेट परिषद
अन्तर्राष्ट्रिय क्रिकेट परिषद क्रिकेटक अन्तर्राष्ट्रिय परिचालक निकाय छी। ई इङ्गल्याण्ड, अस्ट्रेलिया आ दक्षिण अफ्रिकाक प्रतिनिधिसभद्वारा सन् १९०९ मे शाही क्रिकेट सम्मेलनक रूपमे स्थापित केनए छल। सन् १९६५ मे अन्तर्राष्ट्रिय क्रिकेट सम्मेलन नाम राखलक जे सन् १९८९ धरि कायम रहल। ई परिषदमे वर्तमान अस्ट्रेलिया, इङ्ग्ल्याण्ड, भारत, न्युजिल्याण्ड, पाकिस्तान, दक्षिण अफ्रिका, वेस्टइन्डिज, जिम्बाब्वे, श्रीलङ्का आ बङ्गलादेश स्थायी सदस्य रहल अछि। एकर २३ टा सहसदस्य आ १३ टा मातहती संस्थासभ अछि। ई अन्तर्राष्ट्रिय क्रिकेटक कार्यकारी निकाय छी।
२०१६ अन्डर-१९ एसिया कप
तेसर सन्स्करण यु-१९ एसिया कप क्रिकेट आगामी दिसम्बरमे होनाइ निश्चित भेल अछि। दिसम्बर ८ सं २२ धरि श्रीलंकामे युवा क्रिकेट प्रतियोगिता होबs जाsरहल अछि। प्रतियोगितामे नेपालसहित कुल ८ राष्ट्रक सहभागिता रहत, जहिमे आयोजक श्रीलंका सहित टेष्ट खेलsबला ४ टीम समेत रहत। अही बेर श्रीलंकाक राजधानी कोलम्बोकs बाहर ३ स्टेडियममे खेल हाएत। हामवानटोटस्थित महेन्द्रा राजापाक्ष इन्टरनेसनल क्रिकेट स्टेडियम,गाल्ले इन्टरनेसनल क्रिकेट स्टेडियम आर मातारास्थित मातारा उयानवाटे स्टेडियममे खेल होएत। सन् २०१२ सं एसिया कपक रुपमे खेलाबs लागल प्रतियोगिक इ तेसर सन्स्करण छी। मलेसियामे भेल पहिल सन्स्करणमे भारत आर पाकिस्तान संयुक ...
२०१६ इन्डियन प्रिमियर लिग
इन्डियन प्रीमियर लिग अन्तर्गत २०१६ म सञ्चालित प्रतियोगिता म ८ टिम सहभागि भेल छेलाह । जे प्रत्येक वर्ष भारतम सञ्चालन होएत अछि । ई प्रतियोगितामा चेन्नई सुपर किङ्स आर राजस्थान रोयल्स प्रतिबन्धित अछि । इन्डियन प्रिमियर लिगको २०१६ क सिजन जे कि आईपीएल ९ या विवो आईपीएल २०१६ क नाम स सेहो जानल जाएत अछि । इन्डियन प्रिमियर लिग जेकर सञ्चालक बीसीसीआई छी । एकर शुरुआत २००७ म भेल छेलाह ।ई आईपीएल क ९ वमा सिजन छी । ई आईपीएल ०८ अप्रैल २०१६ म प्रारम्भ तथा २९ मई २०१६ मा फाइनल मिति तय भेल अछि।
नेदरल्यान्ड राष्ट्रिय क्रिकेट टिम
नेदरल्यान्ड राष्ट्रिय क्रिकेट टिम उपनाम डच राष्ट्रिय क्रिकेट टिम नेदरल्यान्डक प्रतिनिधित्व करैत अन्तर्राष्ट्रिय क्रिकेट प्रतियोगितामे भाग लेनिहार क्रिकेट खेलाडीसभक समूह छी । सन् १९66 मे नेदरल्यान्ड अन्तर्राष्ट्रिय क्रिकेट परिषदक एसोसिएट सदस्य राष्ट्र बनल । सन् २०१४ जुन सँ नेदरल्यान्ड टि२०आई अवस्था प्राप्त अछि ।
भारत महिला क्रिकेट टिम
भारतीय महिला क्रिकेट टिम जकरा विमन इन ब्लू कऽ नामसँ सेहो जानल जाइत अछि जे एक भारतीय राष्ट्रिय महिला क्रिकेट टिम छी । एकर सञ्चालन बिसिसिआई करैत अछि । भारतीय महिला क्रिकेट टिम अपन पहिल टेस्ट क्रिकेट म्याच ३१ अक्टुबर १९७६ मे बेङ्गलोरमे वेस्ट इन्डिज महिला क्रिकेट टिम विरुद्ध खेलने छल । ई टिम अपन पहिल एकदिवसीय अन्तर्राष्ट्रिय १ जनवरी १९७८ मे कोलकातामे इङ्ल्यान्ड महिला क्रिकेट टिम विरुद्ध खेलने छल आ पहिल ट्वान्टी२० म्याच ५ अगस्त २००६ मे डर्बीमे इङ्ल्यान्ड विरुद्ध खेलने छल ।
श्रीलंका राष्ट्रिय क्रिकेट टिम
श्रीलंका राष्ट्रिय क्रिकेट टिम श्रीलंकाक राष्ट्रिय क्रिकेट टिम छी । ई टिम अपन पहिल अन्तर्राष्ट्रिय क्रिकेट म्याच सन् १९२६-२७ मे खेलने छल । सन् १९८१ मे श्रीलंका टेस्ट राष्ट्रक दर्जा प्राप्त केलाबाद ओ टेस्ट खेलैवाला ८अम राष्ट्र बनल छल । श्रीलंकाक राष्ट्रिय क्रिकेट टिम सन् १९९६ क्रिकेट विश्वकप जितलाबाद ओकर क्रिकेट खेलमे वृद्धि भेछल ।
बाङ्लादेश राष्ट्रिय क्रिकेट टिम
बाङ्लादेश राष्ट्रिय क्रिकेट टिम बाङ्लादेशक प्रतिनिधित्व करऽवाला राष्ट्रिय क्रिकेट टिम छी। एकर सञ्चालन तथा समन्वय बाङ्लादेश क्रिकेट बोर्डद्वारा कएल जाएत अछि।
२०१७ इन्डियन प्रिमियर लिग
इन्डियन प्रिमियर लिग क २०१६ क सिजन जे कि आईपीएल १० या विवो आईपीएल २०१७ क नाम स सेहो जानल जाएत अछि । इन्डियन प्रिमियर लिग जेकर सञ्चालक बीसीसीआई छी । एकर शुरुआत २००७ म भेल छेलाह । ई आईपीएल क १० वमा सिजन छी ।


text:
कलकत्ता. सितंबर मासक "संपर्क"क बैसार दिनांक १४ अक्टूबर २०१२ रविदिन नवीन प्रकाशनक कार्यालय कक्ष मे संपन्न भेल. एहि बैसारक अध्यक्षता प्रसिद्ध साहित्यकार नवीन चौधरी कएलनि.उपस्थित रचनाकार सभ बेस उत्साहपूर्वक अपन-अपन टटका रचनाक पाठ कएलनि आ' ओहि रचना पर उपस्थित आन-आन सदस्यसभ अपन प्रतिक्रिया देलनि. साँझ मे छह बजे सँ बैसार प्रारंभ भेल जे करीब दू घंटा धरि चलल. "संपर्क"क बैसार मे आशीष अनचिन्हार, रोहित कुमार मिश्र, चंदन कुमार झा मिथिलेश कुमार झा, आ' नवीन चौधरी अपन-अपन रचना पाठ कएलनि.रोहित कुमार मिश्रक "शनिदेवक कृपा" उपस्थित साहित्य-प्रेमीकेँ बेस नीक लगलनि.चंदन कुमार झा एवं आशीष अनचिनहारक गजल सेहो प्रशंसित भेल.मिथिलेश कुमार झा'क विहनि कथा तथा संतोषी कुमारक दू गोट कविता उपस्थित लोकक बीच अपन बेस प्रभाव छोड़लक.साहित्यक नोबेल पुरस्कार २०१२सँ संबंधित नवीन चौधरीक रिपोर्ताज अत्यंत सूचना प्रद छल. पठित रचना सभपर मिथिलेश कुमार झा, देवीशंकर मिश्र,आशीष अनचिन्हार,संतोषी कुमार, चंदन कुमार झा आ' नवीन चौधरी विस्तृत चर्चा कएलनि.ज्ञात हो जे संपर्कक बैसार हरेक मासक दोसर रवि कें होइत अछि. नव-नव साहित्यकारकें साहित्यलेखनक दिशामे उचित मार्गदर्शन सेहो एहिठाम भेटैत अछि. अगिला मासक संपर्क ११ नवम्बर कें होयत.
(Report: मिथिमीडिया ब्यूरो)


text:
नव दिल्ली : विद्यापति मैथिल युवा मंच विनोद नगर दिल्ली मे चौदहम माँ सरस्वती पूजा महोत्सव बेस धूमधाम सं मनौलक. एहि अवसर पर पूजन सहित छात्र-छात्रा लेल प्रश्नोत्तरी, चित्रकला, नृत्य ओ संगीत प्रतियोगिताक आयोजन भेल. कार्यक्रम मे लगभग एक हजार नेना भाग लेने छल जे स्वतः विराट आयोजनक भान करबैत अछि. पूजनक अवसर पर स्मारिका ओ कैलेण्डर विमोचित भेल.
रमेश मल्लिक एंड म्यूजिकल ग्रुप द्वारा सांस्कृतिक संध्याक आयोजन भेल, जाहि मे पुष्पा झा, अनुश्री मिश्र, राजीव रंजन झा, अमरेश मल्लिक आदि कलाकार लोकनि प्रस्तुति देलनि. मंच संचालन कवि-गीतकार मनीष झा 'बौआभाइ' केलनि. एहि अवसर पर प्रतियोगी छात्र/छात्रा सहित अतिथि लोकनिक सम्मान कएल गेल.
मनीष सिसोदिया (उप-मुख्यमंत्री,दिल्ली सरकार), संजीव झा (विधायक, बुराड़ी,दिल्ली), सरिता मिश्रा (पत्नी-जीवेश मिश्र,विधायक,जाले-दरभंगा), सुशील सिंह (आप के बिहार प्रदेश प्रभारी), निशिकांत ठाकुर (वरिष्ठ पत्रकार आ सम्पादक, शुक्लपक्ष), पूनम झा आजाद (वरिष्ठ सदस्य दिल्ली प्रदेश भाजपा), डॉ. बी. के.झा (चिकित्सक आ समाजसेवी) , अनिल कुमार झा (पूर्व उद्योग मंत्री, नेपाल सरकार), राजीव झा (जेनरल सेक्रेटरी, नेपाल सद्भावना पार्टी), डॉ. बीरबल झा (प्रबंध निदेशक, ब्रिटिश लिंगुआ), सी.ए. हंसराज चुग, सी.ए. गोपाल केडिया, सी.ए. नितिन कँवर, बी. के. शर्मा, ज्ञान चन्द सिंघल, प्रकाश झा (निदेशक,मैलोरंग), मुकेश झा (रेपर्टरी चीफ,मैलोरंग), शुभ नारायण झा (वरिष्ठ अभिनेता फिल्म एवं रंगमंच) आदि लब्धप्रतिष्ठित लोकनिक सम्मान संस्था द्वारा भेल. अतिथि लोकनि कें पाग,डोपटा,संस्थाक स्मृति चिन्ह,स्मारिका ओ कैलेण्डर देल गेलनि.
मैथिल अभियानी नीरज पाठक, रमानाथ झा, अखिलेश झा, विमल जी मिश्र, हेमन्त झा, अमरनाथ झा, संतोष राठौर, संजय झा नागदह, शरत झा, कमलेश मिश्र, सोनू मिश्र, राहुल राय, विभय कुमार झा, रौशन कुमार झा, सुनील शानू , काशी मिश्र , मुकेश मिश्र, अमरनाथ मिश्र, मुकुन्द मयंक आदि लोकनि उपस्थित भेलाह.
रिपोर्ट : मिथिमीडिया ब्यूरो


text:
बिहार मे बाहर सं आबय वला कोरोना संक्रमण कें संदिग्ध कें रखाय लेल बनाओल गेल क्वारंटाइन सेंटर सोमदिन सं बंद क’ देल जायत। एकरा लेल आपदा प्रबंधन विभाग 31 मई क’ आदेश जारी केने छल। अखन राज्य कें 534 प्रखंड मे 15 हजार सं अधिक क्वारंटाइन सेंटर 29 अप्रैल सं चैल रहल अछि। अहिमे 15.22 लाख सं अधिक लोक सब कें राखल गेल छल।
बीतल 31 मई क’ सरकार फैसला केलक जे 15 जून सं क्वारंटाइन सेंटर बंद क’ देल जायत। संगे श्रमिक स्पेशल ट्रेन क’ छोइर अन्य ट्रेन सं आबय वला क’ क्वारंटाइन सेटर मे नै रखबाक सेहो आदेश जारी केलाक। मानल गेल अछि जे राज्य लौटय वला अधिकांश प्रवासी श्रमिक आबि चुकल अछि आ जे बचल छथ , ओ जल्दी लउट औता । अहि लेल क्वारंटाइन सेंटर केर उपयोगिता नै रहल अछि। अखन जे औता , हुनका होम क्वारंटाइन कयल जायत।
15 हजार सेंटर मे राखल गेल 15.22 लाख लोक
राज्यक सभ’ प्रखंड मे पंचायत स्तर तक बनाओल गेल 15 हजार सं अधिक क्वारंटाइन सेंटर मे बाहर सं आबय वला 15.22 लाख सं अधिक लोक केर राखल गेल । ओतय लोक क’ 14 दिन तक राखल गेल ,जतय कें पूरा व्यवस्था सरकार केने छल।


text:
मूलतः दरभंगा जिलान्तर्गत ब्रह्मपुर (जाले) गामक रहनिहार
नितेश भारद्वाज (नितेश्वर ठाकुर) युवा मैथिल निर्देशक छैथ जेकि बहुत रास लघु फ़िल्म
आ डॉक्यूमेन्टरी फ़िल्मक निर्देशन केने छैथ। मैथिलीक शीघ्र प्रदर्श्य बहुचर्चित
फ़िल्म ‘हाफ़ मर्डर’सं लोकप्रियता प्राप्त केनिहार नितेश जीक संग भेल युवा
मैथिलकर्मी रामनरेश शर्मा जीक भेंटवार्ताक किछु अंश :
अहां एकटा उदीयमान युवा मैथिल निर्देशक छी ।
सिनेप्रेमी अपन निर्देशक जीनगीके बारेमे बड्ड रुचि लैत रहैत छैक। तैं , सर्वप्रथम
अहां अपन पारिवारिक पृष्ठभूमिक मादे किछु कहू ।
जी, धन्यवाद ! हमर हंसैत खेलैत सुखद परिवार अछि जाहिमे हम पाँच भाय छी। सबसँ
ज्येष्ठ हमही छी। हमर पिताजी सरकारी नौकरी करैत छैथ। सच कहू तS हमर परिवारक लोककें फिल्म जगतसँ कोनो लेना देना नहिं। नान्हियेटासँ ड्रामा आदि में रुचि छल आ तैँ नाट्य मंचनक संग संग कै गोट ड्रामा सेहो लिखलहुं।
फ़िल्म निर्देशनक क्षेत्रमे अहांक डेग कोना बढल ?
एहि क्षेत्रमे अहांक की उपलब्धि ?
पिताजीके पोस्टिंग उ.प्र. में छलैन । तैँ उ.प्र. केर जंगलमे घूमयके नीक अवसर भेटल । आओर
एहि सँ प्रभावित भs “ सांझ
प्रेम ” नामक एकटा शार्ट फिल्म बनेलहुं । एहि फिल्मक कारणे हमरा आ हमर काज बड्ड प्रशंसित कएल गेल। प्रोत्साहित भs हम लगले एकटा आओर डेढ-दू
घंटाक नक्सल आधारित टेली फिल्म “राह अपन भाग्य अपन” बनेलहुं जाहि
लेल उ.प्र. के तत्कालीन पुलिस महानिदेशक बृजलाल के द्वारा हमरा प्रशस्तिपत्र सेहो भेटल। तकर पछाति हम
नक्सल आधारित तीन- चारिटा आरो
शार्ट फिल्म बनेलहुं जाहिमे “पल पल तेरे साथ”, “चौकसी” आदि सेहो छल । हम नरेगा
आधारित एकटा डाक्यूमेन्ट्री सेहो बनेलहुं जकरो बड्ड प्रशंसा भेटल।
मिथिला-मैथिलीक प्रति प्रेम आजुक मैथिलमे बड्ड कम
देखल जायत छै। फ़िल्मक माध्यमे अपन मातॄभूमि आ भाषाक विकास दिस दिस कोना अग्रसर
भेलहुं ?
मैट्रिक धरि हमर पढाइ लिखाई गामेमे भेल अछि । हृदयमे मिथिला
प्रेम अछिये। मुदा मधुबनी कांड केर कारणे मैथिलीमे फ़िल्मक निर्माण आ
निर्देशनक दिस हमर झुकाव भेल । सबसं पहिने हम मधुबनी कांड पर आधारित एकटा
पटकथा लिखलहुं जकर नाम छल “हाफ मर्डर” । तकर बाद एकटा टेक्निकल टीम तैयार कs
शूटिंगक तैयारी में लागि गेलहुं। प्रारंभमे प्लान बनल जे पहिने नोएडा में फिल्मक मुहुर्त कयल जाए । मुहुर्त सँ
किछु दिन पहिने अपन परम मित्र नवीन चौधरीक माध्यम सँ निर्माता रमानाथ झा जी सँ भेंट भेल । बड्ड विचार-विमर्शक बाद रमानाथ जी 15लाखक बजटवला फिल्मके प्रोड्यूसर बनलाह ।
आब अहां एहि फ़िल्मक हिस्सा
नहिं छी। अहाँ पर किछु आरोप सेहो लागल । आरोप अछि - प्रोड्यूसरसँ
करारके मुताबिक कलाकार लोकनि के मेहनताना अपने के भेजल गेल मुदा अपने कलाकार लोकनि के तय राशि सँ कम भुगतान केलियैन ।
आब अहां अपने मुंह सं कहू जे की कारण छल जाहि दुआरे अहाँके “हाफ मर्डर” सँ दूर होमय पड़ल ?
हमरा पर लगायल गेल सब आरोप निराधार अछि । एहि आरोपक प्रत्युत्तरमे हमर कहब अछि जे फ़िल्मसं संबंधित कलाकार लोकनिके भुगतान हमरा द्वारा नहि कयल गेल। हँ, तकनिशियन लोकनि के हम चेक द्वारा
भुगतान केने छियैन आ मात्र छोट-छीन खर्चा नगद में अछि । जखन चेक द्वारा भुगतान भेल
त कम वा ज्यादा दै के कोनो प्रश्ने नै उठैछ ।
अहां पर इहो आरोप अछि कि अहां फ़िल्मक प्रोड्यूसरके दिन भरिक शूटिंगक हार्ड डिस्क बेर-बेर माँगला के बादो नै
देलियैन । से
कियैक ?
देखू ! ‘ हाफ़ मर्डर’क दैनिक शूटिंगक उपरांत सब सामग्री
तीन टा हार्ड डिस्क मे सेव होयत छल जाहिमे सँ एकटा कॉपी हमरा भेटैत छल आ दू कॉपी स्वयं
प्रोड्यूसरके देल जायत छल । शूटिंगक समाप्ति के बाद EDITING लेल हम अपनो हार्ड डिस्क हुनके द देलियैन । तकर बाद आगि लगलाक
कारण हमर लैपटाप जरि गेल जाहि में “हाफ
मर्डर” सहित हमर व्यक्तिगत डाटा सेहो स्वाहा भ गेल ।
किछु स्टील फोटोग्राफी छल, सेहो प्रोड्यूसर लs गेलाह । आब हमरा लग हुनका दै लेल कोनो कॉपी नहि बाँचल छल । बस ! अपन स्पष्टीकरणमे हम अतबेटा कहब ।
हां, संगे इहो कहब जे हमरा संग न्याय हो।
निकट भविष्य में अपने की सब करै बला छी ? कोनो नव
प्रोजेक्ट ? जानकारी लेल किछु कहल
जाव।
एखन विशेष तs किछु ने ! मुदा हं ! हम एकटा हिन्दी फिल्म बना रहल छी जेकि नक्सलवादक समस्या पर आधारित अछि।
फ़िल्ममे ई देखायल गेल अछि जे उ.प्र. में
माओवाद कोना पसड़ल आ कोना नियंत्रण में आयल आओर एहिमे उ.प्र. पुलिस के की
तिकड़मबाजी छल ।
मैथिल समुदाय सँ अपनेक कोन तरहक अपेक्षा ?
जहिना भोजपुरी वा आन क्षेत्रीय भाषाक फिल्म में ओहि समुदायक
लोक निवेश करैत छथि जाहि सँ प्रेरित भs दोसरो बाहरियो लोक फिल्म निर्माणक
क्षेत्रमे में निवेश करै छथि आ एहि तरहे ओ फिल्म इंडस्ट्री दिनो दिन विकासक पथ पर
अग्रसर भs
रहल अछि। तहिना मैथिल समाज सँ हम अपेक्षा कs रहल छी जे ओ सब
मैथिली फिल्म निर्माण में बेसी सँ बेसी निवेश करैथ जाहि सँ एहि इंडस्ट्री के विकास
होयत ।
आजादीक 68साल बादो मैथिली फिल्म
इंडस्ट्रीक विकास नै भ सकल जेकि चिन्तनीय आ विचारनीय अछि। अहाँ एकर की कारण मानै
छी आ ऐ इंडस्ट्री के स्थापित करै लेल अपनेक पास कोनो एहन रणनीति अछि जे अहाँ पाठक
लोकनि संग साझी करय चाहब ?
एखन धरि मैथिली फिल्म इंडस्ट्री के विकास ओतेक नहि भs सकल। एकर मूल कारण थिक
जे मैथिल समाज अपन भाषा आ संस्कृति के प्रति ओतेक जागरूक नै छथि आ जे छैथो से बड्ड
कम। किछु सुधीजन समय-समय पर प्रयास केलाह जे मैथिली फ़िल्म इंडस्ट्रीके विकास हो, मुदा
मिथिलावासीक भरपूर सहयोग नै भेटलैन । आब हमरा सबहक दायित्व अछि जे हम सब समाजके
लोकके जागरूक करि जाहि सँ लोकमे भाषा आ संस्कृति प्रेम बढतै आ ओ सिनेमा हाल में
मैथिली फिल्म देखै लेल पहुँचताह । एहि इंडस्ट्री के संरक्षण लेल सरकार पर दवाब
बनाबि जाहि सँ मिथिला क्षेत्र में अधिक मात्रा में शुटिंग होयत। स्थानीय जनताके
किछु आर्थिक मदद सेहो हेतैक आ मैथिल कलाकार जे आन भाषा-भाषीक फिल्म सँ
रोजी-रोटी कमा रहल छथि हुनकर ध्यान पुन: अपन मातृभाषाके फिल्म के तरफ आकर्षित हेतैक । दोसर, जरुरत छैक जे हमरा
लोकनि के कलाकार आ तकनीशियन सबहक नीक टीम हेबाक चाहि जाहि सँ फिल्मक शूटिंग नीक
जकाँ हो । संगहि, फिल्मक प्रमोशन एतेक बढियाँ ढंग सँ हो जाहि सँ मैथिली
फिल्मक प्रति लोकक आकर्षण बढै आ ओ सिनेमा हाल तक घिचल चलि आबैथ ।
अपने बहुमूल्य समय हमरा लेल निकालहुँ ताहि लेल अपनेक
बहूत-बहूत धन्यवाद । जय मिथिला ।
अहूंके धन्यवाद , रामनरेश जी ! जय मिथिला ।


text:
बिहार के लेल एकटा नीक खबर अछि. रेल बजट के जे संकेत मिलि रहल अछि ओकरा मुताबिक बिहार सं जे रेल परियोजना के बाहर ल जाए के गप भs रहल छल... आब ओ नहि होएत. बीच मे खबर आएल रहय जे मढौरा, छपरा आओर मधेपुरा के रेल कारखाना के बंगाल शिफ्ट करय के विचार चलि रहल अछि. मुदा एहि बात के पता चलतहि बिहार मे भारी विरोध शुरू होए लागल. पूर्व रेल मंत्री लालू प्रसाद यादव एहि मुद्दा पर रेल मंत्री ममता बनर्जी सं सेहो बात कएलखिन्ह. बीजेपी के ओर से सेहो कहल गेल जे अगर कोनो रेल परियोजना के राज्य सं बाहर ल जाए के कोशिश कएल गेल त बिहार सं एकोटा ट्रेन के गुजरय नहि देल जाएत.
रेल परियोजना पर बिहार के लोक के विरोध के देखैत रेल मंत्रालय के आ जे कहुं रेल मंत्री ममता बनर्जी के परियोजना पर अपन कदम पाछां करय पड़लन्हि. ई सभ बिहार के लोक के ...जनता के जागरूकता के कारण भेल अछि. केन्द्र के तरफ सं अखन धरि बिहार के काफी उपेक्षा कएल गेल अछि. मुदा आब लोक धीरे-धीरे केंद्र के भेदभाव वाला राजनीति के समझि रहल अछि.
बिहार के रेल परियोजना के शिफ्ट करय के मामला एकदम सं राजनीतिक कहल जा सकैत अछि. आओर कहल जा रहल अछि जे एहि के पाछा रेलवे के लोके सभ शामिल छथिन्ह. एहि परियोजना के तत्कालीन रेल मंत्री लालू प्रसाद यादव जी के समय मे शुरू कएल गेल छल. मुदा काज अखन धरि शुरूआती चरण मे अछि. मढौरा मे त जमीन अधिग्रहण के लेल लोक के जे मुआवजा देल जा रहल छल फिलहाल ओकरा पर सेहो रोक लगा देल गेल अछि.
एहि परियोजना के बंगाल नहि गेलाह के बाद आब खबर अछि जे ममता बनर्जी तीन जुलाई के पेश होए वाला रेल बजट मे बंगाल के लेल किछ दोसर नबका परियोजना के घोषणा करतीह. उम्मीद अछि जे ओ किछ नबका परियोजना के संग किछ नबका ट्रेन सेहो शुरू करतीह. एकटा नबका वैगन ट्रॉली फैक्ट्री खोलय के सेहो चर्चा चलि रहल अछि. जे होए.. ओ बंगाल के लेल दस टा आओर परियोजना शुरू करैथि... मुदा जे कतहुं लागल अछि ओकरा त शिफ्ट नहि करैथि. जे होए ई गप कंफर्म त रेल बजट पेश होएला के बादे पता चलत. ताबैति धरि प्रार्थना करू जे बिहार सं रेल परियोजना शिफ्ट नहि होए.
पिछला लेख: रेल कारखानाके मामला गरमाएल
बिहार से छीनो बंगाल को दो
बिहार के झटका


text:
गामक घर आ अचल मिश्रा
अचल मिश्रा एकटा फिल्म बनेलनि अछि - "गामक घर"। फिल्मके नामस स्पष्ट अछि जे फिल्म गाम- घरके कहानी अछि।गामक घर मात्र गामक घर के कहानी नय अछि । घर के कहानी आ कहानी में नुकाएल काव्य क कहानी अछि।फिल्म निर्देशक के निजी जीवन के Memoir अछिजे फिल्म देखबाक अभ्यास अछि लोक के ओहि स बहुत अलग Celluliod पर फ्रेम दर फ्रेम कविता जेना।
कहानी Capture करैत अइछ करीब तीन दशक के समय ,तीन दशक के समय में गाम आ गामक घर के बदलैत स्वरूप आ गतिविधि ,गामक घर में रहय लोक वला के संबध आ संबंध में परिवर्तन।जेना संगीतक राग या scale के निश्चित स्वर होय छै आ सामान्य रूप में राग गाबैत या बजाबैत काल ओहि स्वर सँ अलग स्वर नय लगाएल जाय छै गामक घर फिल्म मात्र गामक घर के मात्र मधुर स्मृति आ स्वर ल के बनल राग सन फिल्म छै जै में गाम आ गामक घर के सब मधुर स्वर मात्र लेल गेल छै आ तिक्त आ विवाद वला स्वर सब छोड़ि देल गेल छै एहन जरूरी छलै नय त फिल्म के शांत कविता वल भाव विलुप्त भ जाइतै।
गामक घर Capture करैय छै मिथिला के मध्यम वर्गीय परिवार के संयुक्त स nuclear हेबाक कहानी|
आर्थिक सुख लेल गामक घर स पलायन के कहानी।गामक घर के बसल घर सँ छुट्टी के घर आ फेर सामाजिक औपचारिकता मात्र के प्रयोजन स्थान हेबाक कहानी।गामक घर मौन ठाढ अइछ पूरा फिल्म में आ देख रहल अइछ अपन भीतर आ गामक के बदलैत दृश्य आ ओकर कहानी।
पहिल भाग में परिवार जुटल अइछ नव शिशु के जन्मक उत्सव लेल।एक परिवार में अलग -अलग परिवार के जन्म भ गेल अइछ,ओहि अलग परिवार सब के जोड़ै वला डोर दादी उपस्थित छैथ गामक घर में ,गामक घर जुआनी स प्रौढ अवस्था दिस बढि रहल अइछ।गामक घर के लोक अखन गामक घर स दूर त भ रहल छैथ लेकिन बेसी काल दूर नय रहि पाबै छैथ।बसल घर ओकर इतिहास होब जा रहल छै, गामक घर शांत देख रहल अइछ भीतर के गतिविधि आ गितविधि के उपरांतक मौन।
दोसर भाग में गामक घर आब छुट्टी के घर भ गेल अइछ जतऽ लोक दीवाली आ छइठ लेल आबैय छै।दू-चारि दिनक चहल-पहल आ फेर वएह अनंत मौन। एक परिवारक अलग परिवार आब स्पष्ट अलग परिवार बनि गेल अइछ।गामक घर के लोक आब दोसर घर में बसि गेल छैथ लेकिन हुनका अखनो गामक घर के याइद आबि जाय छैन। गामक ,घर फेर वएह मौन शांत..... हवा के संगीत।
तेसर भाग में गामक घर आब बुढ भ गेल अइछ,आब एतऽ साल क दू-चारि दिनक चहल-पहल पुरान बात भ गेल अइछ।गामक घर के लोक शायद आब अपन दोसर घर में पूर्णतया बसि गेल छैथ।नव पीढी के लेल गामक घर दोसर घर छैन।गामक घर आब बस एक संपत्ति छै जकर देखभाल लेल बस जरूरी छै एकटा रखबार।आब गामक घर मात्र गोसाउन लेल आबै के प्रयोजन ।
अंत में गामक देह के जीर्ण भेल देह के तोड़ल जाइत अइछ नव शरीर देबाक लेल शायद गामक घर फेर जीबि पाबै नव देह में।
गामक घर के परिवेश आ भाषा मैथिली अइछ त गामक घर के मैथिली फिल्म कहल जा सकैत अइछ लेकिन गामक घर मात्र मैथिली फिल्म नय अइछ गामक घर के प्रमुख भाषा Scenic Language(दृश्यात्मक भाषा )छै,विश्व के कोनो कोनक व्यक्ति एहि फिल्म स relate क सकैत अइछ।जे एक घर सँ दोसर घर में जाक बसल होय,जे एक परिवार स अलग परिवार बसेने होय।गामक घर पूरा विश्व के फिल्म छै।
गामक घर के शक्ति ओकर Cinematography (दृश्यांकन)आ Background sound (नेपथ्य ध्वनि)छै।एक -एक दृश्य हृदय में ओहि दृश्य स जुड़ल भाव उत्पन्न करत।गामक घर के सब दृश्य प्रमुख दृश्य छै कोनो एक दृश्य को चर्चा पर्याप्त नय तैय्यो किछ दृश्यों उल्लेख क रहल छी,.....
पहिल भाग-
पीपरक गाछ आ नेपथ्य में अकास,पीपरक गाछ आ रस्ता,दालान,दहीक मटकूरी,पाकै लेल पाल पर देल आम स भरल कोठरी,घरक भीतर महिला सब क गतिविधि क परिचयात्मक दृश्य,पहिरबाक -ओढबाक दृश्य,बरखा,आमक गाछी,सूखल धार,गाछी के अंतक दृश्य ,दलान पर सुतल परिवारक लोक,फैमिली फोटोक दृश्य,फ़िल्म देखबाक दृश्य,अकासक मेघ,गामक घर के दूर स लेल फ़ोटो,बरखा में भीजैत तुलसी चौरा,ओसारा क सुन्न पलंग
दोसर भाग-
कासक बोन आ दूर पीपरक गाछ, पीपरक गाछ के बैकग्राउंड में जाइए रेलगाड़ी,गामक घर क पाछू बनैत दोमहला,जाड़क मद्धिम रौद में ठाढ तुलसी चौरा,स्वेटर बुनैत कनियॉं,दादी आ गामक बुरही, सुंदर वस्त्र पहिरने भौजी आ उजरल रूप में विधवा ननैद ,विधवा ननैदक मलिन मुस्की,दूर-दूर बैसल खाइत दू भैय्यारी,छत के दृश्य,दालान पर ठाढ राजदूत मोटरसाइकिल,छइठ घाट,सॉंझ आ भोरक अर्घ्य ,ओसारा पर बैसल परिवार,कोठरी में बैसल वर आ कनियाँ,गामक घर के उपर जनमैत गाछ,छत पर अलग परिवारक फ़ोटो,दलान पर गप करैत कक्का भतीजा,ओसारा पर राखल खाली कुर्सी,गामक घर के बदरंग देवाल,सुन्न दलान,दलान पर आबैत रिक्शा ,घरक लोक के रिक्शा पर बैसक जेबाक दृश्य ,सुन्न ओसारा पर बैसल गौरैया
तेसर भाग
धुँध में ठाढ पत्रहीन नग्न गाछ,धुँध में बंसबैऽर,नोनी पड़ल देवाल,ओसारा पर बैसल घरक रखबार,जीर्ण भेल घर आ रंग उड़ला स कारी भेल देवाल ,खिड़की के टूटल पल्ला,प्लास्टर उखरल देवाल आ खिड़की केवार,असगर घूर तापैत रखबार,खपरा उतारबाक दृश्य,टूटैत गामक घर,टूटैत घरक देवाल पर बाबाके फ़ोटो
गामक घर में बैकग्राउंड साउंड फिल्म के संगे फ़िल्म के संगे पूर्ण न्याय केने छै आ एक साउंड detailed रूप से capture कैल गेल छै।
बैकग्राउंड म्युजिक जानिक नय कहि रहल छी,किएक त दृ्श्य के सहज साउंड के साज सबहक भीड़ मारि नय रहल छै।गामक जे कोनो आवाज छै चाहे ओ बहुत सुंदर आ सहज प्रयोग भेल छै चाहे बहैत हवा के आवाज हो,चुन मुन्नी के चुनमुन,बच्चा सबहक शोर,कोइली के कूक,टिटिहरी के आवाज,गयए-बकरी के अवाज,सुन्न के आवाज,बरखा के आवाज,मेघक गड़गड़ाहट,बेंगक आवाज,कौआ के आवाज,तेल कड़कड़ेबाक आवाज,कऽलक हैंडल के आवाज,झींगुर के आवाज,शारदा सिन्हा के छइठ गीत,रामबाबू झा के भगवती गीत।साज में गिटार आ कीबोर्ड पर बहुत कोमल घुन छेड़ल गेल छै जे कि गामक साउंड के और निखारि देने छै ,एकर क्रेडिट अंशुमन शर्मा के छैन।
पहिने कहलहुँ जे गामक घर के प्रमुख भाषा दृश्य छै ,फिल्म में बहुत कम संवाद छै।जे कि बहुत सहज आ सरल या बोल-चालक मैथिली छै।संवाद एतेक सहज छै जे सिनेमा के संवाद नय लागिक गप-शप बुझाय छै।
गामक घर प्रमुखता स नॉन एक्टर के फिल्म छै,एकरा अचल मिश्रा के जादू कहि सकैय छियैन जे एहन लोक सबसऽ एक्टिंग करेने छैथ जिनकर एक्टिंग स दुरक संबंध नय छैन।प्रोफेशनल एक्टर में अभिनव झा गुड्डु के ,सोनिया झा छोटकी काकी के आ दादी के भूमिका जे केने छैथ उल्लेखनीय अइछ(नाम नय बूझल अइछ)।नॉन एक्टर आ एक्टर के डिफरेंस एक्टिंग स निर्णय असंभव अइछ एतेक सहज अभिनय भेल छै।ओहि सब एक्टर सब सँ क्षमा जिनका हम नय चीन्ह पेलहुँ,अभिनव झा सँ भेंट भेल अइछ,सोनिया झा के नाटक यु ट्युब पर देखने छी,दादी के बारे में अचल कहने रहैथ तें बुझल अइछ नय त कहनाय कठिन जे किओ अभिनय रहल छै आ कोनो फिल्म देख रहल छी।
फिल्म के रूप -सज्जा या ड्रेस कोड अभिनय जेना सहज छै या कहि सकैय छियै जे कोनो ड्रेस कोड नय छै।
दृश्यक रंग बहुत सहज रूप सँ समय के संग बदलैत छै।
फिल्म के बारे मे रोचक बात
फिल्म मे देखाओल घर निर्देशक अचल मिश्रा के अपन गामक घर छैन।फिल्म के पात्र सब अचल के अपन घर सदस्य सब पर मॉडल्ड छै,एकदम निजी अनुभव सब के अचल फिल्म रूप मे परसने छैथ ते शायद एतेक बेसी सहज फिल्म बनल छै।फिल्म के शूटिंग लोकेशन माधोपुर ,दरभंगा जिलाक गाम अइछ जे कि निर्देशक के गाम छैन।
गामक घर MAMI Film Festival2019 (Mumbai Acedamy of Moving image)में प्रदर्शित ,चर्चित आ सराहल गेल फिल्म अइछ।गामक घर के देश बहुत रास अन्य फिल्म फेस्टिवल में प्रदर्शित भेल जेना कि Kachzha Niv Indie Film Fest Trivandrum 2019
Art House Asia Kolkata 2019.बहुत रास फिल्म विधा के देश-विदेशक नामचीन लोक गामक घर फिल्म के प्रशंसा क चुकल छैथ।
अचल मिश्रा के जन्म डॉक्टर दंपति प्रेम मिश्रा आ उषा झा के पुत्र छैथ आ हुनकर जन्म मुजफ्फरपुर में 23 September1996 क भेल छैन।पढाई -लिखाई मुख्यत: होली क्रॉस दरभंगा आ जेनेसिस पब्लिक स्कूल नोएडा स केने छैथ।सिनेमा सीखै लेल अचल लंदन किंग्स कॉलेज में एक साल अध्ययन केने छैथ।बच्चे सँ पेंटिग ,फ़ोटोग्राफ़ी के सौख राखैवला अंचल किछु शार्ट फ़िल्म सेहो बनेने छैथ।जे कि यू ट्युब आ अन्य प्लेटफ़ॉर्म पर उपलब्ध अइछ ।
ई लेख गामक घर फ़िल्म के समीक्षा नय अइछ हम कोनो समीक्षक नय छै,एक दर्शक आ प्रशंसक रूप में हमरा जे देखायल आ बुझायल से लिखल अइछ ।मैथिली में लिखल गामक घर फ़िल्म पर ई पहिल लेख या चर्चा छी।
दुखक बात -गामक घर मैथिली भाषा आ परिवेश पर बनल फ़िल्म के लगभग सब हिंदी आ अंग्रेज़ी समाचार पत्र आ वेब पत्रिका सब स्थान देलक अइछ आ बात केलक अइछ लेकिन अखन धरि एहि मैथिली फ़िल्म के बात मैथिल समाज के बीच उल्लेखनीय रूप सँ कोनो माध्यम में नय भेल अइछ ।मिथिला आ बिहार क इतिहास में मात्र दोसर या तेसर बेर एहन फ़िल्म बनल जे कि गर्व करैय जोगरक अइछ आ जकर परिवेश मिथिला या बिहारक अइछ (आम्रपाली,तीसरी कसम )तकर बारे में ने कतहु कोनो बात भेल ने ,अपन पाय ,मेहनत आ सा समय खर्च क के मैथिल जीवन के जीवंत रूप में विश्व के सामने आनै वला निर्देशक या अभिनेता के कोनो सम्मान देल गेल । ई बेसी दुखद तखन अइछ जखन कि ई फ़िल्म मैथिली नय बुझै वला दर्शक आ फ़िल्म दिग्गज सब के प्रभावित क रहल छैन।मैथिली के कोनो तथाकथित महान साहित्यकार दू शब्द तक नय लिखलैन फ़िल्म के ऊपर लेकिन हुनका सबके झुट्ठे के मैथिलीक बड़ चिंता।मैथिली के तथाकथित पुरोधा पत्रकार ललित नारायण के जखन हम फ़ोन क के रिक्वेस्ट क के फिल्म निर्देशक के इंटरव्यू लेल कहलिएन त हमरा जवाब देलैथ जे जँ हमरा निर्देशक स्वयं अनुरोध करतैथ तखन हम हुनकर इंटरव्यू करबैन ,उल्लेख करी जे अचल मिश्रा के इंटरव्यू प्रायः सब पैघ मीडिया हाउस क चुकल छैन आ मैथिली पत्रकार के दिल्ली सँ नोएडा तक जा के इंटरव्यू में दिक़्क़त ।
गामक घर कतऽ देख सकै छी।
MUBI स्ट्रीमिंग प्लेटफ़ॉर्म पर गामक घर फ़िल्म उपलब्ध अइछ ।फ़्री ट्रायल में नि:शुल्क देख सकैय छी।
अंत में निर्देशक अचल मिश्रा के गामक घर फ़िल्म लेल बहुत बधाई ।अहॉं आगु और कहानी कहि सकी मैथिली परिवेश के से आशा राखब आ मैथिली के अलावा सेहो फ़िल्म विधा में अहॉंके ख़ूब सफलता भेटैय ।
सृजन शेखर ‘अज्ञेय
०६/०६२०२०


text:
रविवार, 22 नवंबर 2009
हमर विपरीत पद्धति 2
( पछिला पोस्टिंग़ क़ॆ बाद) ...हमर जायज शंका छलए जे एत्ते श्रम स' ई अनुवाद क' रहला अछि, त' पूछि लेबाक चाही जे एकरा छपतनि के, फेर एकरा पढतनि के? हुनका से सब नहि बुझल छनि। रिटायर क' क'बैसल छलंहु
कोनो काज नहि छल , भजार कहलनि जे बैसल छी, कियैक ने भागवतक मैथिली अनुवाद करै छी, मैथिली मे छैको नंइ। बस क' रहल छी। आब एकरा के छापत, के पढत(?) से जानथि महरानी(काली)! आब भजारक कहला पर पंडित जी रोज महीनो स' मेहनति क' रहल छथि से आर के क' सकैत अछि बिनु अखजी लोक के ? यैह तटस्थता, यैह निर्लिप्तता, यैह फलक आस बिनु केने कर्म रत रहबाक परंपरा हमरा सब (मैथिल) के आन लोक सब स' अलग करैत अछि, विशिष्ट , निविष्ट आ अनुकरणीय बनबैत रहल अछि। ई दुर्भाग्य जे हुनका मुइलाक बाद जे सासुर गेलंहु त' एक दुपहरिया पछवाक तोड पर वैह मोती सनक आखर मे कैल अनुवाद भरि आँगन उडियाइत देखलियै। तेन किम् ! बुढा त' अपन काज क' क' चल गेला, आब लोक ओकरा संगे जे करय !
कोनो काज नहि छल , भजार कहलनि जे बैसल छी, कियैक ने भागवतक मैथिली अनुवाद करै छी, मैथिली मे छैको नंइ। बस क' रहल छी। आब एकरा के छापत, के पढत(?) से जानथि महरानी(काली)! आब भजारक कहला पर पंडित जी रोज महीनो स' मेहनति क' रहल छथि से आर के क' सकैत अछि बिनु अखजी लोक के ? यैह तटस्थता, यैह निर्लिप्तता, यैह फलक आस बिनु केने कर्म रत रहबाक परंपरा हमरा सब (मैथिल) के आन लोक सब स' अलग करैत अछि, विशिष्ट , निविष्ट आ अनुकरणीय बनबैत रहल अछि। ई दुर्भाग्य जे हुनका मुइलाक बाद जे सासुर गेलंहु त' एक दुपहरिया पछवाक तोड पर वैह मोती सनक आखर मे कैल अनुवाद भरि आँगन उडियाइत देखलियै। तेन किम् ! बुढा त' अपन काज क' क' चल गेला, आब लोक ओकरा संगे जे करय !
प्रस्तुतकर्ता साकेतानन्द नवहटिया पर 1:35 am कोई टिप्पणी नहीं:
शनिवार, 21 नवंबर 2009
हमर विपरीत पद्धति
ओना अखज लोक सब ठाँ, कहैक माने जे सब समाज मे भेट जायत, मुदा मैथिल एक त' एहन कोनो मोंछक लडाइ मे पडबे ने करत, आ जँ बाबू पडि ग़ॆल त' हठ्ठे छोडबो ने करत। अपन सासुरक गप्प कहै छी, ओइ ठाम कहाँअ दू गोटा मे गौंआ लागल रहनि। घरो एके टोल मे रहनि।एक गौंआ त' पढि -लिखि क' शास्त्रीय आचार्य तक पढि गेल रहथिन आ बहुते स्मार्ट सूरत गुजरात मे पढौनी क' क' चिक्कन पाइ कमाइत रहथि। दोसर गौंआ के दू_चारि बिगहा धनहर खेत बंटाइ पर लागल रहनि।पहिलुका जमाना रहै।खेत उपजै।बंटाइदार बैमानी नंहि करै। लोक उदार छलैक ओहि ठाँमक। खत्ता_खुत्ती, डबरा_डुबरी, पोखरिं_झाँखडिक कमी रहबे ने करै। बागमती मेबाढि अबै । बाढि मे मांछ अबै।दोसर गौंआ एकटा कडची मे बंसी बना भरि दिन मांछमारे। सांझ तक तीमन जोगरक भ' जाइ।घर जाय आ 'मांछ भात_सात हाथ" कहैत अफडि क' भोजन करय आ आ पसरि क' पडि रहय। एक बेर एकर गौंआ सूरत स' घुरलै त' बडा सिनेह स' गौंआ लए घडी किनने एलै।तहिया घडियो अलभ्य रहै। मुदा समस्या छलै जे दोसर गौंआ घ्डी देखतै कोना, ओ त' लिख लोढा_पढ पथ्थर छलए। गुजराती गौंआ एकरा बडे धुसलकै, रेवाडलकै, गंजनक त'र देलक।घडियो ने देलकै। एकरा बड्ड दुख भ्लै। पैंतीस बर्खक छलए जे कलम छूने छल। हमर बियाहक साल ओ मैट्रिक के परीक्षा दै बला छल।....एक गोटे के पुछलियनि_" ई की लिकहै छियै ?"त' कहलनि जे ई भागवतक मैथिली अनुवाद छिय्
प्रस्तुतकर्ता साकेतानन्द नवहटिया पर 8:02 am कोई टिप्पणी नहीं:
लेबल: हमर विपरीत पद्धति
मंगलवार, 17 नवंबर 2009
वैदिकी हिंसा__हिंसा न भवति
हिन्दू धार्मिक कर्मकांड प्रतीक स' भरल छैक। ओना त' मूर्ति, अपना आप मे एक महान प्रतीक के अलावा आर की छियै ? धर्मक नाम पर जत्ते आ जेहन_जेहन अत्याचार भेलैये, ओत्ते त' राजनीति कि युध्धो स'
नंइ भेलैये। पूजा कि आराधनक अंतर्गत बलिदानक नग्न रूप आब हिन्दू कि इस्लामे टा मे बंचल छै। अपना मिथिला
मे जैं कि अधिक हिन्दू शाक्त छथि, तैं 'जोडा छागर' कबुलबाक हिस्सक कने बेसिये छैक। शारदीय नवरात्रा मे छाग मुंडक ढेर, पूजाक अवश्यम् आ आम दृष्य अछि। गाम गेल रही (गाम माने _"गाम नवहट्टा,परगन्ने कबखंड, थाना चर्राइन, जिला सहरसा पुराना भागलपुर) त' एकटा छोट सनक 'पाम कैम' स' ई दृष्य़ क़ॆ लेलंहु आ बेर्_बेर एकरा देख क' भेल जे ई हिंसाक कोनो विकल्प नंहि छै की ? धार्मिक कर्मकांड मे हिंसाके स्थान द' क' की हमरा सब हिंसा के महिमामंडित नंइ करैत आबि रहल छियै ? आजुक हिंसा, असहिष्णुता आ बेपीर जीवन मे हिंसाक एहन महिमामंडन करब कि आबो उचित छैक ? आइ ने काल्हि__विकल्प त' तकबेक हेतै । सेजत्ते जल्दी हुए, कोनो एहन बाट ताकब जरूरी छै जाहि स' धार्मिक कर्मकांड मे खलल नंइ होइ आ हिंसो रुकै।
नंइ भेलैये। पूजा कि आराधनक अंतर्गत बलिदानक नग्न रूप आब हिन्दू कि इस्लामे टा मे बंचल छै। अपना मिथिला
मे जैं कि अधिक हिन्दू शाक्त छथि, तैं 'जोडा छागर' कबुलबाक हिस्सक कने बेसिये छैक। शारदीय नवरात्रा मे छाग मुंडक ढेर, पूजाक अवश्यम् आ आम दृष्य अछि। गाम गेल रही (गाम माने _"गाम नवहट्टा,परगन्ने कबखंड, थाना चर्राइन, जिला सहरसा पुराना भागलपुर) त' एकटा छोट सनक 'पाम कैम' स' ई दृष्य़ क़ॆ लेलंहु आ बेर्_बेर एकरा देख क' भेल जे ई हिंसाक कोनो विकल्प नंहि छै की ? धार्मिक कर्मकांड मे हिंसाके स्थान द' क' की हमरा सब हिंसा के महिमामंडित नंइ करैत आबि रहल छियै ? आजुक हिंसा, असहिष्णुता आ बेपीर जीवन मे हिंसाक एहन महिमामंडन करब कि आबो उचित छैक ? आइ ने काल्हि__विकल्प त' तकबेक हेतै । सेजत्ते जल्दी हुए, कोनो एहन बाट ताकब जरूरी छै जाहि स' धार्मिक कर्मकांड मे खलल नंइ होइ आ हिंसो रुकै।
प्रस्तुतकर्ता साकेतानन्द नवहटिया पर 9:01 pm 4 टिप्पणियां:
लेबल: वैदिकी हिंसा...
सोमवार, 16 नवंबर 2009
जीबी त' की की ने देखी !
आब एकरा क्यो अक्कामे चक्का लगायब कहय कि आर किछु, मुदा श्रीनगर की नवहट्टा स' जँ क़्य़ॉ ई मेल करय...(फोन त' आब बड्ड आम भेल छै।) रोंइयां त' भुलकिते छै की ? किछुए दिनुका देरी छै, सब किछु एक्के क्लिक मे संभव भ' जेतै। मृत्यु स' जन्म आजीवन; सब किछु यैह सम्हारतै। से एखनो एकरा (कंपूटर बाबा के) सम्हारै लए कहबै त' ककरो स' नीक जेकाँ सम्हारि देत, अहाँ के पतो नँई लगैत।
साहित्य मे अपन कुल_खान्दानक वर्णन आ तत्जन्य नीक गंजन कैक बेर सुनैत लोक के देखने छियै। दोसर कने बढि_चढि क' अहाँक पुरखाक चर्चा_प्रशंसा करै त' बात बुझै मे अबै छै, मुदा अहाँक हाथ मे कलम अछि त' बस अपन कुल खान्दानक़ बडाइ करैत रहबै से पढत के ? मुदा, एखनंहु, जिनका जमिन्दारीक खुमारी नंहि टुटलनि अछि, हुनका लेल, 'लौस्ट ग्लोरी' मे जियैक अलावे रास्ते की छनि।एत्ते दिन मे क्यो ड्यौढीमे रहनिहार सरकार सब किछु तेहन नंइ क' सकलखिन जे दस लोक चिन्हैन। हुनको लए 'हमर बबाके हाथी, तैं सिक्कडि देखियौ !' एकर अलावे उपाये की ? तैं आब 'श्रीनगर ड्यौढी' स' बेसी हैपनिंग प्लेस, श्रीनगरक हाट_बज़ार कि बस्ती मे हेतै से ओहि इलाका के विषय मे लिखैवला के सतत ध्यान मे रखबाक चाहियै। लोक स' अपना के जोडै लए ड्यौढी स' त' निकलंहि पडत भाइ !अतिकाल भ' रहल अछि, सामान्यीकरण मे विलंब भेला स' सब किछु गडबडायल अछि; आ सैह रहत। तैं अपना सब के बिसरि क' सबके सुधि लियौ ने, सब मे अहूँ छी ने भाई ?
साहित्य मे अपन कुल_खान्दानक वर्णन आ तत्जन्य नीक गंजन कैक बेर सुनैत लोक के देखने छियै। दोसर कने बढि_चढि क' अहाँक पुरखाक चर्चा_प्रशंसा करै त' बात बुझै मे अबै छै, मुदा अहाँक हाथ मे कलम अछि त' बस अपन कुल खान्दानक़ बडाइ करैत रहबै से पढत के ? मुदा, एखनंहु, जिनका जमिन्दारीक खुमारी नंहि टुटलनि अछि, हुनका लेल, 'लौस्ट ग्लोरी' मे जियैक अलावे रास्ते की छनि।एत्ते दिन मे क्यो ड्यौढीमे रहनिहार सरकार सब किछु तेहन नंइ क' सकलखिन जे दस लोक चिन्हैन। हुनको लए 'हमर बबाके हाथी, तैं सिक्कडि देखियौ !' एकर अलावे उपाये की ? तैं आब 'श्रीनगर ड्यौढी' स' बेसी हैपनिंग प्लेस, श्रीनगरक हाट_बज़ार कि बस्ती मे हेतै से ओहि इलाका के विषय मे लिखैवला के सतत ध्यान मे रखबाक चाहियै। लोक स' अपना के जोडै लए ड्यौढी स' त' निकलंहि पडत भाइ !अतिकाल भ' रहल अछि, सामान्यीकरण मे विलंब भेला स' सब किछु गडबडायल अछि; आ सैह रहत। तैं अपना सब के बिसरि क' सबके सुधि लियौ ने, सब मे अहूँ छी ने भाई ?
प्रस्तुतकर्ता साकेतानन्द नवहटिया पर 5:15 am कोई टिप्पणी नहीं:
लेबल: सबमे अहूँ छी ने भाई ?
गुरुवार, 12 नवंबर 2009
लिखैक वेगरता
हमरा लगैये जे जेना नेता सब के भीड,मंच आ माइक के देखिते किछु सबसबाय लगैत छै, तहिना किछु लेखको होइ छनि। कहिया कत' दू_चारि टा रचनाक की चर्चा भेलनि, बस भ' गेला स्थापित । तहिया स' जँ कोनो साहित्यिक मंच नज़रि एलनि, कि कुर्सी हथियेबालय वृतोष्मि भेटता। पटना मे मुन्नक़िद पुस्तक मेला मे नामवर संगे आलोकध न्वा के बैसल देखि लागल जे लेखन आ साहित्यक राजनीति, दुनू दू छोरक चीज छैक, जे एक संगे भैये ने सकैत अछि। मैथिलीमे एखन तक अपन मांटिक़ उदारता, अयाचीवृत्तिक छिकार छैके। एखनो बिना विचारने_सिचारने, जे ई के छापत आ कि तहू स' बढि क' जे एकरा के पढत ? लोक लिखैये, लिखिते जारहल अछि।
हमरा जनैत पढैक वस्तु( कोन आ केहेन ?) भेटतै त' लोक पढबे करतै।
तैं कि आब लोक 'चमेली रानी' लिखय ?
हमरा जनैत पढैक वस्तु( कोन आ केहेन ?) भेटतै त' लोक पढबे करतै।
तैं कि आब लोक 'चमेली रानी' लिखय ?
प्रस्तुतकर्ता साकेतानन्द नवहटिया पर 5:05 am कोई टिप्पणी नहीं:
गुरुवार, 5 नवंबर 2009
भ्रष्टाचार आजुक सदाचार
यदि सत्य पूछी त' लालू बिहारक राजगद्दी पर बैसल त' संयोग स'___मुदाओकर एहन कैकटा निर्णय छैक जकर मारल बहुत दिन तक बिहारी लोक काँई_काँई करैत रहत।ओना ज' गनाब' लागी त' लालू कालक, आ लालूक कैलहा भ्रष्टाचार पर (ललुआके कोनो मुंहलगुआ भने लिखि दौ, नहि त' ओकरा कत' स' अवगति एलै किताब लिखैके ?) कैकटा ने 'बेस्ट्सेलर' लिखल जा सकैत अछि।
ओ भ्रष्ट_आचार के सही आचार बना देलकै। पकडायल त' जेलेके फाइभ स्टार होटल बना क', बाहुबली नेता सबके रास्ता साफ क' देलकै। अपन अनपढे नंइ, गंवार बहु के सोइरी आ भनसाघर स' खींच क' मुख्य मंत्री बना क' लोकतंत्रक विपर्ययके तत' ल' गेलै, जे आब मधू कोडाक' हज़ारों_लाखों करोड टाका भोजन क' जयबाक सनसनीखेज़ खबरि कन्नेको उत्सुकता नहि जगबैत छै। गणित कैल गेलैये जे ओकर प्रतिदिनक आय ढेढ करोड टाका छलै....महलमे रहै छल, देश_विदेश जा जा क' विपन्न आदिवासी_बनवासी सबहक टाका ल' क' छ्हर_महर करैत छल।तैं दू_दू ठाम, दू दू बेर लोक देख लेलकै_ने छोट _पैघ जाति स', ने धनिक_गरीब भेला स', ने पढल कि मूर्ख रहला स' किछु फर्क पडै छै। 'ईज़ी' मनी हाथ लगिते, ने कोनो आचार, ने कोनो विचार, आ ने कोनो संस्कार रहै छै__बस दूनू हाथे जत्ते हंसोथि सकी से हंसोथि ली, चाहे तकर बाद अस्पताल कि जेले मे कियै ने रह' पडै। यैह ललुओ केलक, आ सैह मधू कोडा एंड कंपनियों केलनि। भ्रष्टाचार के ललुआ__ लोकाचार कि सदाचार बना देलकै। सह्जें लोक ई जातिक बुद्धिक डर मानैत अछि ? वोट मंगै लए फेरयैह सब आयत, तखन मोन रहत ने ?
ओ भ्रष्ट_आचार के सही आचार बना देलकै। पकडायल त' जेलेके फाइभ स्टार होटल बना क', बाहुबली नेता सबके रास्ता साफ क' देलकै। अपन अनपढे नंइ, गंवार बहु के सोइरी आ भनसाघर स' खींच क' मुख्य मंत्री बना क' लोकतंत्रक विपर्ययके तत' ल' गेलै, जे आब मधू कोडाक' हज़ारों_लाखों करोड टाका भोजन क' जयबाक सनसनीखेज़ खबरि कन्नेको उत्सुकता नहि जगबैत छै। गणित कैल गेलैये जे ओकर प्रतिदिनक आय ढेढ करोड टाका छलै....महलमे रहै छल, देश_विदेश जा जा क' विपन्न आदिवासी_बनवासी सबहक टाका ल' क' छ्हर_महर करैत छल।तैं दू_दू ठाम, दू दू बेर लोक देख लेलकै_ने छोट _पैघ जाति स', ने धनिक_गरीब भेला स', ने पढल कि मूर्ख रहला स' किछु फर्क पडै छै। 'ईज़ी' मनी हाथ लगिते, ने कोनो आचार, ने कोनो विचार, आ ने कोनो संस्कार रहै छै__बस दूनू हाथे जत्ते हंसोथि सकी से हंसोथि ली, चाहे तकर बाद अस्पताल कि जेले मे कियै ने रह' पडै। यैह ललुओ केलक, आ सैह मधू कोडा एंड कंपनियों केलनि। भ्रष्टाचार के ललुआ__ लोकाचार कि सदाचार बना देलकै। सह्जें लोक ई जातिक बुद्धिक डर मानैत अछि ? वोट मंगै लए फेरयैह सब आयत, तखन मोन रहत ने ?
प्रस्तुतकर्ता साकेतानन्द नवहटिया पर 11:08 pm 1 टिप्पणी:
लेबल: आजुक सदाचार
सदस्यता लें संदेश (Atom)


text:
सवाल ई अछि जे कि अमिताभ बच्चन आओर अभिषेक बच्चन देश के नागरिक नहि छथिन्ह ? कि बांद्रा-वर्ली सी लिंक सिर्फ कांग्रेसक काज छल ? कि ओ पार्टी के कार्यक्रम छल जे दोसर के जनाए मना छल ? कि अर्थ ऑवर कार्यक्रम दिल्ली के मुख्यमंत्री शीला
दीक्षित जीक पर्सनल कार्यक्रम छलन्हि. अर्थ ऑवर के ब्रांड एंबेसडर होएतहुं अभिषेकक सभ बैनर पोस्टर हटा कs कांग्रेस देश के कोन संदेश देबय चाहैत अछि? कि कांग्रेस लोक के ई बताबय चाहैत अछि जो ओकर विरोध करला के बाद लोक के सामाजिक बहिष्कार के सामना करय पड़तन्हि.
कि मनमोहन सिंह जी सिर्फ कांग्रेस के प्रधानमंत्री छथिन्ह ? कि अशोक चव्हाण महाराष्ट्र मे सिर्फ कांग्रेसी लोक के मुख्यमंत्री छथिन्ह? कि शीला दीक्षित दिल्ली मे सिर्फ कांग्रेसी वोटर के मुख्यमंत्री छथीह ? अगर नहि तं फेर दोसर मतदाता... दोसर नागरिक के संग भेदभाव किएक ? अगर वो सार्वजनिक कार्यक्रम छल तं फेर अमिताभ बच्चन के संग अछूत जकां किएक व्यवहार कएल जा रहल अछि ? सोचय वाला सवाल ई अछि जे आई ई अमिताभ बच्चन जैसन मशहूर शख्स के संग भेल अछि काल्हि अहां... हमरा संग सेहो भs सकैत अछि ? अहां सभ के कि कहनाय अछि एहि विषय पर... जरूर बताएब.


text:
ट्रेनक टाइम टेबल बदलल…
एहि मास सं दिल्ली सं बिहार जाए वाला कइटा गाड़ी के टाइम टेबल आओर आबय-जाए के जगह बदलि गेल अछि. एहि लेल स्टेशन जाए सं पहिने 139 पर या स्टेशन पर फोन कs पता कs लेल करब... जे ट्रेन कोन स्टेशन सं खुलत आ आएत... संगहि-संग कतेक बजे खुलत आ आयत. एतबे नहि किछ ट्रेनक नंबर सेहो बदलि देल गेल अछि. नई दिल्ली सं खुलय वाला कइटा ट्रेन आब आनंद विहार टर्मिनल सं खुलत... नई दिल्ली सं दरभंगा होएत सीतामढ़ी जाए वाला लिच्छवी आब 15 जुलाई सं आनंद विहार टर्मिनल सं खुलत आओर आएत. हजरत निजामुद्दीन-जयनगर गरीब रथ एक्सप्रेस सेहो आब एतहिं सं खुलत.
एकरे संग
नई दिल्ली- भागलपुर विक्रमशिला एक्सप्रेस...
दिल्ली -हटिया झारखंड एक्सप्रेस...
हजरत निजामुद्दीन - राजेंद्र नगर गरीब रथ...
नई दिल्ली-गुवाहाटी नॉर्थ ईस्ट एक्सप्रेस...
नई दिल्ली -मुजफ्फरपुर सप्तक्रांति एक्सप्रेस...
नई दिल्ली- इस्लामपुर मगध एक्सप्रेसक
परिचालन सेहो आनंद विहार टर्मिनल सं होएत.
आओर हां ट्रेन नंबर 4007 मुजफ्फरपुर-दिल्ली जंक्शन सदभावना एक्सप्रेस आब सुबह 4.50 बजे दिल्ली पहुंचत... संगहि–संग ट्रेन नंबर 2557 मुजफ्फरपुर-नई दिल्ली सप्तक्रांति एक्सप्रेस 4.45 बजे भोर के जगह आब किछ पहिने 4.25 बजे पहुंचत... आओर राजगीर - नई दिल्ली श्रमजीवी एक्सप्रेस 5.10 बजे भोर मे नई दिल्ली पहुंचत. तं घर सं निकलय सं पहिने गाड़ी...ट्रेन के बारे मे नीक सं पूरा जानकारी लs लेल करु... जेहि सं कोनो परेशानी नहि होए.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
लालबहादुर शास्त्री
लालबहादुर शास्त्री (जन्म: २ अक्टुबर १९०४ मुगलसराय - मृत्यु: ११ जनवरी १९६६ तासकन्द), भारतक दोसर प्रधानमन्त्री छल । ओ ९ जुन १९६४ सँ ११ जनवरी १९६६ धरि लगभग अठारह महिना भारतक प्रधानमन्त्री रहल । ई प्रमुख पद पर हुनकर कार्यकाल अद्वितीय रहल ।
भारतक स्वतन्त्रताक पश्चात शास्त्रीजी उत्तर प्रदेशक संसदीय सचिवक रूपमे नियुक्त कएल गेल छल । गोविन्द बल्लभ पन्तक मन्त्रिमण्डलमे हुनका पुलिस आ परिवहन मन्त्रालय सौंपल गेल छल । परिवहन मन्त्रीक कार्यकालमे ओ प्रथम बेर महिला संवाहकसभ (कन्डक्टर्स)क नियुक्ति केनए छल । पुलिस मन्त्री होमएक बाद ओ भीड नियन्त्रणमे राखैक लेल लाठीक स्थान पानिक बौछारक प्रयोग प्रारम्भ करौलक । सन् १९५१ मे, जवाहरलाल नेहरूक नेतृत्वमे ओ अखिल भारत काङ्ग्रेस कमेटीक महासचिव नियुक्त कएल गेल । ओ सन् १९५२, १९५७ व १९६२ क चुनावसभमे काङ्ग्रेस पार्टीक भारी बहुमत सँ जिताबैक लेल बहुत परिश्रम केनए छल ।
जवाहरलाल नेहरूके कार्यकालक दौरान सन् २७ मई, १९६४ को देहावसान भेलाक बाद साफ सुथरी छविक कारण शास्त्रीजीके सन् १९६४ मे देशक प्रधानमन्त्री बनाएल गेल । ओ ९ जुन १९६४ क दिन भारतक प्रधानमन्त्रीक पद भार ग्रहण केनए छल ।
हुनकर शासनकालमे सन् १९६५ क भारत पाक युद्ध शुरू भेल छल । अहि सँ तीन वर्ष पूर्व चीनक युद्ध भारत हारि चुकल छल । शास्त्रीजी अप्रत्याशित रूप सँ भेल ई युद्धमे नेहरूक मुकाबलामे राष्ट्रके उत्तम नेतृत्व प्रदान केलक आ पाकिस्तानके करारी शिकस्त देबएमे सफल रहल ।
तासकन्दमे पाकिस्तानक राष्ट्रपति अयुब खानक संग युद्ध समाप्त करेवाक समझौता पर हस्ताक्षर करैक बाद ११ जनवरी १९६६ क रातिमे हुनकर रहस्यमय परिस्थितिमे मृत्यु भऽ गेल ।
हुनकर सादगी, देशभक्ति आ ईमानदारीक लेल मरणोपरान्त भारत रत्न सँ सम्मानित कएल गेल ।
संक्षिप्त जीवनी[सम्पादन करी]
लालबहादुर शास्त्रीक जन्म सन् १९०४ मे मुगलसराय (उत्तर प्रदेश) मे मुन्शी शारदा प्रसाद श्रीवास्तवक घर भेल छल । हुनकर पिता प्राथमिक विद्यालयमे शिक्षक छल अत: सब हुनका मुन्शीजी कहैत छल ।[१]
सन्दर्भ सामग्रीसभ[सम्पादन करी]
- ↑ "Lal Bahadur Shastri: The Fatherless Child", अभिगमन तिथि १३ मार्च २००७।